Antzinako telefonoa - Ahotsak.eus\nAntzinako telefonoa
Gerneta baserrian jaio zen eta bere biziko 86 urteetan soldadutza garaian baino ez da izan etxetik kanpo. Gernetakoek Lurgorrieta baserria zuten auzoko. Abixuak eupadaka pasatzen zituzten batetik bestera; eupadek eta izara zuriak egiten zituzten oraingo telefonoaren lanak.
\nHizlaria(k): Goitia Orueta, Manuel\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-058-002 kodeko bideoa nahi duzula aipatzea: ahotsak@ahotsak.eus\nGerneta baserrian jaio zen eta bere biziko 86 urteetan soldadutza garaian baino ez da izan etxetik kanpo. Gernetakoek Lurgorrieta baserria zuten auzoko. Abixuak eupadaka pasatzen zituzten batetik bestera; eupadek eta izara zuriak egiten zituzten oraingo telefonoaren lanak.\nGaia(k): Herria, azpiegitura » Herri-antolaketa » Auzoak , Familia eta harremanak » Lagunartea eta familia » Etxeko giroa , Baserria » Baserriko bizimodua » Baserriko bizimodua , Familia eta harremanak » Herriko giroa » Auzokoen arteko harremana\n- 86 urte dakot, zazpira noia, sei urte nittuanetik ya zertzuk pasau dien zerbait badakit, ze atrasau bizi giñan lehenao, zenbat adelantau garien, hori danori. Zuek ez dakitzue lehenaoko konturik, lehenaoko kontuakin...\n- Ez ba, hori jakitzera etorri gara.\n- Oin larogei urtekuak ez dakigu, hori fijo.\n- Ba larogei urtekuak ba nik lau ta, bost-sei urteko garrengo mutikua ba ibilli itten da hemen ba ardittara eta bestian.\n- Zu hemen jaixo ziñan, ezta?\n- Bai, soldaduska in neben denporia hemendik aparte, beste danian hemen egon naiz ni. Soldaduskan 34 hillabete esan notsun in gittun ta hareitxek, permisuakin eta etorten giñan ba iñoiz, bestela hemen. Hemetik Lurgorrittara ba horixe eukitten geben, beziño moduen betik bistan, eta lanian ebitzenien be ba ganauakin ta dana ikusten zan, beharretan ta danera hortxe, hareik gu eta guk hareik. Gero urten ezkero auzua dana bistan hartzen geben hortik.\n- Ta zeari, Mireneri be galdetu xaot, zuek, klaro, Maña, zuek Gerneta, Lurgorritta nun sartzen da Araotzen, ze auzounatan?\n- Bakarra, bakarra, ha auzuan ez zan sartzen, Lurgorrieta, hori bakarra, baserri bakarra.\n- Emaztea: Ugaranen sartuko zan.\n- Ugaraneaz baleike Ugaraneaz. Ez dot sekula entzun, e? Elortokuakin asko tratauten euen, etxeko zien Elortokuakin Lurgorrittakuak.\n- Emaztea: Eskolara etorten ziranian Maria eta Modesta...\n- Bazkaitten Elorton.\n- Emaztea: Maria nere edadekua zan eta Elorton bazkalketan euein. Ugaran edo Mañan, Mañan igual izango da Lurgorritta.\n- Ez dakit ba. Nik Lurgorritta esango neuke ez dala auzuan sartuko.\n- Auzotasunian bai.\n- Auzotasunian bai, baiña auzua, auzo moduan bakarra, "individual". Ba hareaz gu izaten giñan bezinua eta eurak guaz, eta hemendik ganauak hola okerrian ikusten bazeben, hemetik llamadia itten gosten, behixak pasau dira holako lekutara, edo artotara bakarren bat edo hola iñoiz. Eta eurak be hemen okerrera sartzen bazan ganauren bat, handik llamadia. Guk bistan ez dakogun terrenua ikusten euein, hareik ez dira akordauko eta hemendik ta telefonua hori zan. Oin mobilla "tta-tta-tta".\n- Eta zela itten zeuein llamadia?\n- Llamadia eupada gogorra. Eupada gogorra.\n- Alaba: gero izara zurixak eta hola.\n- Emaztea: gero egunen baterako […] egon bihar bazeben...\n- Baitta, erropia izara zuri bat kontraseiña, zeatik oin etaraten dira gauzak eta orduan be etaraten ziren, ta! Enterauten ziñan horreaz hori izaten zan telefonua. Ta ikusten bazeben izara zurixa jarriko baiezkua bada, ta, jakiñen gaiñian jarri dau ta martxa, alkarreaz alkartu eta norabaitterako biajia bazan ba "ya está".\nAurrera egin ahal izateko lanak\nAitona itsasoan hil\nGazte asko zeuden eta oso pozik bizi ziren


Honi buruz – EuskaDigital – Sarean Zehar\nPosted on 6 iraila, 2010 by sareanzehar\nSarean Zehar euskaran egiten den irratsaio teknologiko bat da. Astero gure entzuleen galderek erantzutea saiatzen gara eta berriak azaltzen ditugu. Hau dena era errezean, teknologia jendeari hurbiltzeko nahian.\nSarean Zehar programa egiten duen taldea pertsona hauek osatzen dute:\nIñigo Sendino: Aurkezlea eta zuzendaria.\nMikel Carmona: Berrikuspen teknikoaren arduraduna.\nBorja Arbosa: Edukien arduraduna\nAzken urteetan beste laguntzaileak ere izan ditugu:\nMortanauta: Informatika praktikoa atalaren arduraduna.\nSersa: Apple atalaren arduraduna.\nCristian Rodriguez: Bideojoko atalaren arduraduna.\nPrograma berrietan arreta jarrita du denboraldi honetan. Hala ere, beste gai batzutarako lekua daukagu, elkarrizketen bidez eta noizbehinka egiten ditugun atalen bidez.\nPrograman erabiltzen den musika Creative Commons lizentzia-pean dago, musika hau ordain du gabe erabili ahal dezagun. Programan hauek guztiak komentatzea ezinezkoa denez, noizean behin orri honetan zerrenda berritzen dugu. Hau da erabiltzen dugun Creative Commons musika:\n1go, 2. eta 3. denboraldiak:\nBetween Light and Shadow – Triplexity (Entzuleen atalan erabilita)\nRunning with the wind – Steve Allen (Sarrera eta irteera)\nThree 4 Ten – Triplexity (Berrien atalan erabilita)\nTheft – Stian (Informatika Praktikoa atalan erabilita)\nElectric – Slim (Apple atalan erabilita)\nThe Signal – BertycoX (Bideojokoen atalan erabilita)\nNot on the Radio – Geoff Smith (Jingle batean erabilita)\nGive me a Sing -Drunksouls (Etenaldi musikala)\n4., 5. eta 6. denboraldiak:\nHelix Nebula – Anamanaguchi (Sarrera)\n(I Need Ya) L.O.V.E – Fhernando (Berriak)\nDigital Heart – LukHash (Elkarrizketak)\nSTAND ALONE – LukHash (Agenda)\nUltrahappy – Souleye (Irteera)\n8 BIT NO TAMASHI – LukHash (Express)\nProgramaren erdian ere copyright lizentzia duen musika jartzen dugu.\nIrratsaio hau Creative Commons-Aitortu-EzKomertziala-PartekatuBerdin 4.0 Nazioarteko lizentziarekin banatzen da, baita webgunearen edukiak ere.\nCopyright duen musika bere lizentzia mantentzen du eta programa emititzen duen irratien lizentziapean dago.


Udaberriko argazki rally egun ederra\nAtzo igandean Gipuzkoa eta Bizkaia inguruko 53 pertsona elkartu ziren Azpeitian, Udaberriko Argazki Rallyan.\nHauek izan genituen rallyko argazki gaiak: Esklabetako elizako fatxada, animalia, eskuko erlojua, kamara barridoa eta running (lasterka). Parte-hartzaileak Zelai Luze elkartean prestaturiko hamaiketako eder batez gozatzeko aukera ere izan zuten. Zorionez eguraldia ongi portatu zen rally osoan, egun ederra argazkiak ateratzeko, hodeitsua eta eguzki piskatekin.\nRallyaren ondoren parte-hartzaile batzuk Sanagustin Kulturgunean gelditu ziren bazkari eder baten aurrean Rallyko esperientziak elkar banatzen.\nEpaimahaiaren erabakia jakin ondoren, argazki guztiekin argazki emanaldia eskainiko da eta ondoren sari banaketari ekingo zaio, Urola Trenaren entzun eta ikuskizun gelan, Maiatzak 16an arratsaldeko 6tan.\nHemen duzue rally ondorengo bazkariaren argazki bat.


10:38, 21 iraila 2017ko berrikusketa\n10:35, 21 iraila 2017ko berrikusketa (aldatu)\n10:38, 21 iraila 2017ko berrikusketa (aldatu) (desegin)\nMomo [[Erroma]] kanpoaldeko [[anfiteatro]] suntsitu batean bizi den neskatxa [[Zurtz|umezurtz]] bat da. Oso lagunkoia da, hitz gutxikoa eta entzule ona, entzute hutsarekin bere lagunen arazoak identifikatzen baititu, eta haiei ohartarazi arazo horien soluzioez. Nahiz eta baliabide gutxiko neska izan, pozik bizi da lagun asko dituelako eta ez dagoelako inoiz bakarrik. Grisezko gizonek etsai nagusitzat daukate. Umea izanik, denbora galtzeko sentsazio hori inoiz ez dute sentitzen haurrek: Momo [[protagonista]] horrelakoa eta izaera berezikoa izanik, grisezko gizonak horren beldur egoten dira eleberrian, ez baitute inor egoterik nahi euren eredu [[kontsumismo|kontsumista]] hartatik kanpo, bera dagoen bezala.\nMomo grisezko gizonen etsai nagusi bilakatzen da, umeek ez baitute denboraren eta negozioen pertzepziorik, batez ere Momok. Hark, denbora galaraztenematen diobaitu gizaki ororijendearekin, haien arazoak entzuten baititu eta horrek berarekin dakar denbora luzea igarotzea, hain zuzen ere, grisezko gizonei komeni ez zaiena.\nMomo argia eta ausarta ere bada, Casiopea [[dortoka]]ren laguntzarekin grisezko gizonen diktadura amaitzen saiatzen delako, denboraren iturburura joan eta gizaki orori galdutako denbora guztia itzuliz akabatuko duelarik grisezko gizonekin.


Laida — Eibar.ORG | Eibarko peoria\nHemen zaude: Hasiera / Blogak / Etiam / Laida\nMaite Rementeria 2004/09/01 20:25\nAtzo bi urte "Gaztien eguna" tokatu zan Elgoibarko jaietan. Eta orduan jaio zan munduan dan neskarik politxena. Bai, bai, bai, badakit esajeratu xamarra eman dezakedala baina egia da eta galdetu bestela bere tia ez den beste edozeini.\nOso ondo gogratzen dut gau hura. Su ta Garrek jotzen zeban Elgoibarko Plazan. Bere gurosoak hospitalera junda zeuden eta beraiekin Bilbon bizi dan ahizpa. Aita nerbioso, oso nerbioso, eta ama, berriz, nere ahizpa, lasai, "Mikel hartu duzu poltsa?", "Itxi dezu kotxia giltzakin?", "Hartu badaezpada maleteroko poltsa urdin hori ere bai".\nBesteok berriz Su ta Garren kontzertuan geunden. Eibarko heavyen baino telefono mugikorraren pendienteago. "Apurtu dituela urak", "oraindik ez dela jaio", "kontrazioak gero eta ugariagoak direla", "jaio daaaaaala!!!". Plazan pilatuta zeuden Sutagarzale guztiak baino zarata gehiago atera gendun. "Denak ondo daudela!", "Bueno txartoen aita, oraindik ere nerbioak ezin lasaitu dagoela!!".\nAtzo bi urte bete zituen Laidak. Bai badakit testu honi atzo egin gendun zelebrazioko argazki bat dagokiola baina oraindik ez dot kamara digitalik eskuratu. Zinekluberako egin nituen sarrerekin konformatu beharko zarete.\nHauek dira Laidaren begiak, bere izenari dagokion kolorekoak. Eta ez dizkiogu pintatu, e!!!\nMutil lagunik du ?


Bide honetan, debatea sustatuko da eta Gizarte Kontseiluaren bidez, Hiriko Plan Estrategikoaren aspektu azpimarragarrien azterketa eta txostenak bultzatuko dira.\nBatzordeak Hiriko Gizarte Kontseiluaren aurrean, hiriaren proiektu handien nondik norakoa nola doan informatuko du gainera, proiektu berrietarako haztegi gisa egiteaz gain.\nEra berean, urtero Donostia eta Donostialdeko Hiri Komuniateari buruzko gogoeta txosten bat aurkeztea ere, Batzordearen misioa da, Plan Estrategikoaren aplikazioaren aurrerapausoen inguruan informatzea bezala, adierazle koadro baten laguntzarekin. Garapen ekonomiko eta sozialaren prozesuetan, planifikazio estrategikoaren kultura eta metodologia sustatu eta zabaltzea ere, bere funtzioen artean egongo da.\nBatzorde Delegatuak Hirien sarean eta bereziki Baiona-Donostia �korridoreko� erakundeetan eta Euskal Hirian, Donostiaren presentzia erraztuko du. Aplikazio esperientziak lortu eta hiriaren estrategia hobetu dezaketen alorretan elkarlan handiagoa bultzatzeko helburuarekin, beti ere.\nMisio honek Cristina Uriarte And. presidentea eta Jos� Miguel Ayerza Jna. Presidenteordea buru izango ditu.\nBatzordea, gobernantza terminoetan, gogoeta kolektiboa ahalbidetuko duen eta datozen urteotarako erronka interesgarriekin datorren 2013-2020 Plan Estrategikoa prestatzeko lanetan hasi da. Erronka hauen artean, 2013an, hiriaren birsorkuntzaren bigarren mendeurrena eta 2016an Europako hiriburu kultural izateko aukera daude.\nPlan Estrategiko berria ez da zerotik hasten, izan ere, 2010ean amaituko den aurrekoak, azken urteotan berebizikoak direla frogatu den ardatz estrategiko batzuk planteatu zituen.\nJoera gainerakorren azterketak, globalizazioarena nabari egin duen mundu konplexu eta elkar erlazionatu batean kokatuko den datozen urteetarako hiri eszena bat marraztea ahalbidetuko du.\nInguru honetan, 2002 eta 2003an egindako apustu estrategikoak sektore publiko eta pribatuaren inplikaziotik abiatuta garatu dira, besteak beste, ikusentzunezkoa (Donostian Zuatzuko Ikusentzunezkoen Berrikuntza Poloa, Zinealdea Oiartzunen edo Tabakalera), edota Biozientziekin erlazionatutakoa (Inbiomed, Biobide, Biodonostia, Biomagune IKG, Institutu Onkologikoa, etab...) eta inguru berriena (Nanogune IKG, Itourgune IKG, etab...).\nIzan ere, buletin honekin kolaboratzen duten ikerketa guneetako zientzialari eta zuzendari guztiak bat datoz, azken urteotan Donostian bioteknologiek izan duten eraldaketa garrantzitsua azpimarratzerakoan. Frantzia, Alemania eta Espainiako presidenteek eta bioteknologien alorrarekin harremana duten sektore pribatuko zenbait adituk Donostian egin zuten bilera (PLANT-KBBE programarena Miramar Jauregian, urriak 2 eta 3an) alor honekin erlazionatuta dauden guneen garapen eta kontzentrazio garrantzitsu hau azaltzeko lagungarri izan zen eta bertan esandakoa mirespen handiz jaso zen.\nMiramon Teknologia Parkean ematen ari den Bio eremuarekin erlazionatutako ikerketa eta teknologia guneen kontzentrazioak, agente ezberdinen interakzioaren ondorioz garapen berriak ahalbidetzen ari den aukera espazio bat identifikatzea errazten du. Jada existitzen diren gune teknologikoetan Bio eremuarekin erlazionatutako alorren sorrerak zera azaltzen du, baita ere, desafio garrantzitsu bat (Inasmet, Cidetec, Fatronik, etab.).<\nZientzialari eta ikerlariei ostatua emateko apartamenduak eraikitzeko apustuak ere (Rozanes jauregian, Donostiako Sustapenaren bidez Udalak bultzatuta), zera adierazten du, hiriak bere estrategiarekin bat eginik funtzionatzen duenean, garapenak azkarragoak direla.\nAzken finean, gobernantza eta kolaborazioan oinarritutako konfluentzia estrategiak aktibatzea posible dela.\nSarean lan egiten denean, gauzek funtzionatzen duten adierazle handiena hau da, alorreko enpresak ezartzeko eskaintza erakargarria plazaratzeko gai izan den Miramon Teknologia Parkea.\nDudarik gabe, fase honetan erronkarik garrantzitsuena: Biozientzien alorrean, ikerketa eta berrikuntzarako beharrezkoak diren tresna gehienak espazio berdinean izatea ahalbidetzen duen inguru berezian lantzen diren tresnen irudi bateratu eta osagarri bat artikulatu eta komunikatzeko gai izatea.


Amundarainerrekaren ondotik doa landa-bide zoragarri hau. Osinberde iturburuko ur garden eta hotzek, Aralar mendilerroko iturbururik garrantzitsuenetakoan jaiotzen direnek, haran honen bizimodua egituratu dute mendeetan zehar. Jaten eta edaten eman die bertako biztanleei, zekalea eta artoa ehotzeko erabili izan da uraren indarra eta azken hamarkada hauetan, berriz, elektrizitatea sortzeko ere bai. Jarduera horien guztien testi...\nOndoko bilaketa irizpideak erabili.\nHainbat aukera egin ditzakezu.\n© 2020 - Ekonomia Sustapena, Landa Ingurunea eta Lurralde Oreka - Gipuzkoako Foru Aldundia


Ameriketan ezabatutzat jotako elgorria indar handiz itzuli da Errumaniara | atzerria | GAUR8\nAmeriketan ezabatutzat jotako elgorria indar handiz itzuli da Errumaniara\nAmeriketan iazko irailean eman zuten ezabatutzat elgorria, urte askotako lan koordinatuaren eraginez. Aldi berean, makina bat herrialdetan umeak ez txertatzearen aldeko kanpainak jarri dira abian, kasu askotan talde erlijiosoek bultzatuta, eta Errumanian milaka kutsatu eta hamazazpi hildako izan dituzte.\nIazko irailaz geroztik hamazazpi pertsona hil dira Errumanian elgorriak jota, eta milaka lagun kutsatu ditu gaixotasunak. Florian Bodog Osasun ministroak adierazi du hildako guztiak txertatu gabeko umeak zirela. Joan den astean iparraldeko Satu Maren bi urteko neska txikia eraman zuen gaitzak; herrialdeak izan duen azken biktima, agintariaren arabera.\nIzurrite baten aurrean gaudela aditzera ematen duten datuak eskaini zituen errumaniar ministroak: 2015ean zazpi kutsatu besterik ez zituzten izan (heriotzarik gabe), eta 2016ko otsailaz geroztik 3.400 zenbatu dituzte, hamazazpi hildakorekin. Florian Bodogek ume guztiak txertatzeko eskatu zien herritarrei: «Gaixotasunari aurrea hartzeko neurri eraginkor bakarra da».\nElgorriaren aurkako txertoa bi alditan ematen da Errumanian. Lehen dosia umeen %80k jaso dute, eta bigarrena %50ek. Hortaz, OME Osasunaren Mundu Erakundearen arabera talde-immunitatea ziurtatzeko beharrezkoa den %92 eta %95 arteko kopurutik behera daude Errumanian, ministroak nabarmendu zuenez.\nBaina adituek bestelako faktore batzuk ere aipatzen dituzte elgorria berriz zabaldu izana esplikatzeko: pobrezia, eta, horrekin lotuta, zerbitzu medikuak jaso ahal izateko zailtasunak, betiere pobretutako sektoreak gehiago zigortzen dituzten oztopoak. Gainera, beste herrialde askotan gertatzen ari den moduan, gero eta guraso gehiagok erabakitzen du bere umeak ez txertatzea, eta horrek ere Errumania immunitate kolektiboa ziurtatzeko beharrezkotzat jotzen den %95 horretatik urruti egotea eragin du. Errumania da, Belgika, frantses Estatua, Alemania, Italia eta Poloniarekin batera, elgorriaren kutsapen endemikoa duten Europako herrialdeetako bat, ECDC Gaixotasunen Zaintzarako eta Prebentziorako Europako Zentroaren arabera.\nAntonio Guterres NBE Nazio Batuen Erakundeko idazkari nagusiak Somalia jasaten ari den goseteari aurre egiteko nazioarteko laguntza eskatu zuen joan den astean, «egoerarik negargarriena saihesteko, 2011ko gertaera tragikoak ekiditeko (260.000 herritar hil zituen orduan goseak)». Baidoako errefuxiatu eremua bisitatu zuen idazkariak, abeltzain eta nekazari ugari hartzen dituen kanpalekua. «Dagoeneko ez dugu janaririk eta gure ganadua hil egin da», adierazi zien kazetariei Middle Juba eskualdetik iritsitako Mainunak, bere sei seme-alabetako hiru ondoan zituela. «Han ez genuen inongo laguntzarik lortzerik». Talde jihadistek, gerrak eta lehorteak zigortutako Afrikako herrialde hartan ere gora egin du elgorriak, beherakoek eta kolerak egin duten moduan.\nGerra eta gaixotasunak\nHedabideek jakinarazi dute Sirian ere elgorria hedatzen ari dela, zehazki matxinoen mendean dagoen Gutan, Damasko hiriburuaren ondoan. Aurreko bi urteetan izan duten kasu kopurua (50) oso txiki utzi dute azken bi hilabeteotan erregistratu dituzten 121 kasuek. Bertan ere gerra eta zerbitzu medikuak jasotzeko ezintasuna daude fenomenoaren atzean. UOSSM erakundeak nabarmendu du erietxeak eraso militarren jomuga bihurtuta daudela, eta emaitza elgorriak eta beste gaixotasunek gora egitea dela.\nSilvano Baztan mediku iruindarraren ustez, GAUR8ri 2011ko uztailean azaldu zionez, munduan osasunaren gaineko interesa gailenduko balitz, txertoak aurkitzen baino, gizakiontzat beharrezkoak diren elikagaiak, ur edangarria eta garbitasuna zabaltzen emango litzateke denbora. Bere iritziz, gaixotasunak eta heriotzak oinarrizkoak diren behar horiek asetzen ez direnean sortzen dira. Horiek ekiditeko bazuen alternatiba, ordea: gizakia erdigune gisa aintzat hartzen duen gizarte sistema eraikitzea. Baztanen hausnarketa horiek Somaliako eta Siriako egoera hobeto ulertzen laguntzen dute.\nBaina Errumaniako fenomenoa ulertzeko faktore ideologikoari ere erreparatu behar zaio. Izan ere, bertan elkarte kristau ortodoxo batzuek, politikari batzuen laguntzarekin, umeak txertatzearen aurkako kanpainak jarri dituzte abian, eta badirudi herritar askok horiek esandakoa oso kontuan hartu dutela beren erabakia hartzeko garaian.\nTankerako arazoa dute Errumania baino askoz ere aberatsagoa den Australian. Ozeaniako herrialdean ere txertoen aurkako mugimendua indartzen ari dela diote hedabideek, eta Gobernua fenomenoari aurre egiteko neurri zorrotzak aztertzen hasia da. Herrialdeko estatu batzuek egin duten moduan, txertatu gabeko umeak haurtzaindegirik eta Estatuak ematen dituen beste zerbitzurik gabe uztea pentsatzen ari dira. Australian Child Health Poll erakundeak 2.000 gurasorekin egindako inkesta baten arabera, umeen %5 ez daude behar bezala txertatuta. Beste ikerketa batek dio zazpi urtetik beherako 39.000 haur daudela txertatu gabe, gurasoek horrela erabaki dutelako. Datu horiek okerrak ez badira, umeen %95 txertatuta daude, eta, beraz, talde-immunitatea ziurtatuta legoke.\nTxertoak hildako mikroorganismoekin, indargabetutakoekin edo haien zatiekin prestatzen dituzte. Horiek ipiniz gero, txertoen aldekoen arabera, gorputza indartzen da eta defentsak sortzen ditu; beraz, zailagoa da gaixotasuna hartzea. Aste eta hilabete gutxi dituztenean ipintzen zaizkie txertoak haurrei, «jaioberritan, amak ematen dizkion defentsak galdu ahala». Izan ere, haurrek gutxika galtzen dituzte defentsak eta sei hilabete betetzen dituztenean, erraz har dezakete edozein gaixotasun larri, orduan baitaude ahulen, amaren defentsak galdu ondoren.\nEstatu espainolean, Juan Gervas medikuak nabarmendu izan duenez, elgorria bazterketak eragiten du batez ere, eta umeak ez txertatzeko erabakiak ez du horrenbesteko eraginik. Adibide bat aipatzen du: Granada hirian txertatu gabekoen artean 50 lagun kutsatu ziren eta hedabideek sekulako espazioa eman zioten berriari, eta aldi berean Sevillan 1.800 lagun gaixotu zituen elgorriak, baina kasu guztietan baztertutako sektoreetako kideak zirenez (etorkin pobreak, ijitoak eta baztertutako beste pertsonak), hedabideek ez zuten kontua aipatu ere egin.\nEdonola ere, txerto guztiak ez dira gauza bera. Elgorriaren aurkakoa «txerto sistemikoen» artean ipintzen du No Gracias mediku plataformak, poliomielitis, difteria, errubeola, hazizurria, kukutxeztula eta tetanosaren aurkakoekin egiten duen moduan. Txertoak banan-banan aztertzearen aldeko kolektiboak uste du herritar guztiei jarri beharko litzaiekeela gaixotasun horien aurkako bakuna, osasun publikoak hobera egiten baitu.\nAmeriketan dugu adibiderik garbiena. Ameriketako elgorria ezabatutzat jo zen orain hilabete batzuk: 22 urteko ahalegin koordinatuaren fruitua. Txertaketa kanpaina erraldoiak egin ziren 1980 eta 2000 artean eta azkenean lortu zuten talde immunitatea ziurtatzeko beharrezkotzat jotzen den %92-%95 kopurua gainditzea. Datu ofizialen arabera, elgorriaren azken kutsapen endemikoa Venezuelan izan zuten orain hamabost urte, 2002an, eta geroztik inportatutako kasuak baino ez dituzte izan.\nOihartzun handia izan zuen AEBetako Kalifornia estatuko Disneyland parke tematikoan 2014ko abenduan izan zen elgorri agerraldiak (111 kutsatu), baina hura ere kanpotik etorritako gaixo batek eragin zuen, ez zen kutsapen endemikorik izan. Agertutako kasuen inguruan zabaldutako informazioaren arabera, Kalifornian kutsatutako gehienak txertatu gabeko pertsonak ziren. Horregatik, bertako agintariek txertatzera deitu dituzte herritarrak. Gogoratu dute, gainera, txertaketa kanpainak orokortu aurretik elgorriak urtean 4 milioi lagun kutsatu eta 400 eta 500 heriotza bitartean eragiten zituela.\nAustralian ere txertoen aurkako mugimendua indartzen ari dela diote hedabideek, eta Gobernua fenomenoari aurre egiteko neurri zorrotzak aztertzen hasia da dagoeneko\nOsasunaren Mundu Erakundearen arabera talde-immunitatea ziurtatzeko herritarren %92 eta %95 artean izan behar dira txertatuta. Bada, Errumanian, kopuru horretatik behera daude


Bilbok Zinecittàren bosgarren edizioa hartuko du hurrengo astean - Deia\nSaioak Kale Nagusiko BBK Aretoan izango dira, eta sarrerek bi euro balioko dute\ndeia.eus 29.01.2020 | 11:50\nZinecittà zinema zikloaren bosgarren edizioaren kartela. Bilboko Udala\nZinecittà zinema zikloaren bosgarren edizioaren kartela.\nBILBO. Hurrengo astean, ostegunetik larunbatera (hau da, hilaren 6tik 8ra) bitartean, Bilbok Euskaditaliak antolatutako Zinecittà izeneko zinema italiar garaikide zikloaren bosgarren edizioa hartuko du. Sarrerak bi euroan erosi ahal izango dira BBK Aretoan ospatuko den zinema-jaialdi honetaz gozatzeko.\nEdizio honek "Beste leku batean" gaia du ardatz, eta pertsonek leku batzuetatik besteetara egiten dituzten mugimenduak Italiako egungo gizartean eragindako aldaketei buruzko hausnarketa izan gura du: migrazioak, despopulazioa, migratzaileen harrera eta itzulera. Guztiak ere, milioika gizaki, euren borondatez edo nahi gabe, euren sustraiak dauden lekuetatik kanpo bizitzera eramaten dituen giza izaeraren alderdiak.\nProgramazioa hilaren 6an hasiko da, Gianfranco Rosi zuzendariaren "Fuocoammare" (2016) film dokumentalaren proiekzioarekin. Mundu osoko jaialdietatik igaro ondoren, azken 20 urteetan Italiako Lampedusa uhartea erdigune izan duten itsas migrazioak jorratzen dituen film interesgarri hau aurkeztuko du Bilbon. Ostiralean, hilaren 7an, Simone Godanoren "Moglie e marito" (2017) komedia izango da ikusgai. Biak ere jatorrizko bertsioan eskainiko dira, gaztelaniazko azpi-tituluekin, arratsaldeko 20:00etatik aurrera, Kale Nagusiko BBK Aretoan.\nLarunbateako, otsailaren 8ko, saioa, arratsaldeko 19:30ean hasiko da "Zinecittà Express" lehiaketan parte hartuko duten film laburren aurkezpenarekin. Lehiaketa horren bitartez, bilbotarren eta Bilbon bizi den komunitate italiarraren arteko begiradak trukatzea sustatu gura da. Ondoren, Matera 2019 Europako Kultur Hiriburua programak finantzatu duen, Italia hegoaldeko landa-eremuetako despopulazio-prozesuari buruzko "Vado verso dove vengo" emango da. Proiekzioaren amaieran, Nicola Ragone zuzendaria eta Luigi Vitelli gidoilaria ikus-entzuleekin arituko dira berbetan.\nOSTEGUNA 6 (BBK Aretoa)\n20:00etan: «Fuocoammare» (Gianfranco Rosi, 2016). Italierazko jatorrizko bertsioa, gaztelaniazko azpi-tituluekin\nOSTIRALA 7 (BBK Aretoa)\n20:00etan: "Moglie e marito" (Simone Godano, 2017). Italierazko jatorrizko bertsioa, gaztelaniazko azpi-tituluekin\nLARUNBATA 8 (BBK Aretoa)\n20:30ean. «Vado verso dove vengo» (Nicola Ragone, 2018). Italierazko jatorrizko bertsioa, gaztelaniazko azpi-tituluekin


Udalkideek beren kargua dedikazio esklusibo edo partzialean betetzeagatik jaso beharreko ordainsarien gainean udalburuak egin proposamena ikusirik,\nKontuan harturik erabaki honek sorrarazi duen gastuari buruz Udal Kontu-hartzailetzak 2019ko uztailaren 11n eman txostena, Toki-araubidearen oinarriak arautzen dituen apirilaren 2ko 7/1985 Legearen 75., 75 bis eta 75 ter artikuluen, Toki Entitateen Antolaketaren, Funtzionamenduaren eta Araubide Juridikoaren gaineko Erregelamendua onesten duen abenduaren 28ko 2568/1986 Errege Dekretuaren 13. eta hurrengo artikuluen, eta sektore publikoko ordainsariei buruzko premiazko neurriak onesten dituen Errege Lege Dekretuaren 18. artikuluaren edukia,\nKontuan harturik Barne Araubideari buruzko Informazio Batzordeak 2019ko uztailaren 17an eman irizpena,\n1. Xedatzea Oscar Bea Trincadok dedikazio partzialeko araubidean beteko duela alkate kargua. Gutxienez, lanaldiaren %90ean aritu beharko du, eta 34.200 euro gordin jasoko ditu urtean. Cintruenigoko Udalak bere gain hartuko ditu dagozkion enpresa-kuotak. Horrek guztiak Osoko Bilkurak erabaki hau hartu eta biharamunean izanen ditu ondorioak.\n2. Xedatzea Casto Alvero González dedikazio partzialeko araubidean beteko duela lehen alkateorde kargua. Gutxienez, lanaldiaren %10ean aritu beharko du, eta 3.800 euro gordin jasoko ditu urtean. Cintruenigoko Udalak bere gain hartuko ditu dagozkion enpresa-kuotak. Horrek guztiak Osoko Bilkurak erabaki hau hartu eta biharamunean izanen ditu ondorioak.\n3. Dedikazio partziala duten karguentzat ezarritako ordainsariak urtean behin berrikusiko dira Udalaren zerbitzuan ari diren langileen ordainsariak berrikusten diren proportzio berean.\n4. Udalkideei konpentsazioak ordaintzea kargua betetzeagatik izandako gastuengatik. Aurretik, justifikatu eta baimendu beharko dira.\n5. Indargabetzea Cintruenigoko Udalak 2015eko abuztuaren 5ean egin osoko bilkuran ordainsariak ezartzeko hartutako erabakia.\n6. Erabaki hau jakinaraztea Alkatetzari, lehen alkateordeari eta Kontu-hartzailetzari, espedientean txertatzea, behar diren ondorioak izan ditzan, eta Nafarroako Aldizkari Ofizialean eta toki entitate honen iragarki-taulan argitaratzea.\nCintruenigon, 2019ko uztailaren 25ean.–Alkatea, Oscar Bea Trincado.\nIragarkiaren kodea: L1910105


Grabaketa data: 1997-10-20\nHiztuna: Xan, Piarre, Louis.\nGaiak: abestia , armak , bertsoa , ehiza , istripua , txistea\n00:43:34 Berrogei urte zituen ehizan hasi orduko. Lagun batekin hasi zen untxiak harrapatzen. Geroago uso ehizean hasi zen. Lan egin ondoren joaten ziren etxolara, gauez. Hurrengo goizean jaisten ziren berriro ere. Uso gehien hil zituen urtean laurogeita bi hartu zituen. Gainerako urteetan hogeita hamar-berrogei bat uso hiltzen zituen. Orain ehiztari gehiegi dago. Garai batean oinez igo behar zen kargaturik, orain edonora joateko dago bidea. Orain arte airera ehiztatzen bazuen ere, bista eta mugimenduak laburtzen hasi zaizkio eta hurrankan egiten du orain. Hogeitabost postu badaude ere, hogei erabil daitezke. Ehiza garaian etxola bat du goian eta han egoten da zenbait egunetan. Semea ere hamabost egunetarako joaten da. (41:15") Agurra.\n00:34:56 Gaston Erramuzpek Xalbadorren ehizari buruzko bertsoak abesten ditu.\n00:31:55 Agirre mediku lapurtarrak zangoa sendatzera joan zitzaion gizon bati esan ziona.\n00:31:05 Garazi aldean egon zen istripua. Gizon bat erori eta hil egin zen.\n00:26:00 Hurrankan egiten zuten ehiza. Usoak pausatzen ikusi eta orduan joaten ziren. Zain egoten zen bera usoak noiz pausatuko. Pago eta haritzetan gelditzen ziren, bertan baitzuten jatekoa. Lurrera ere jaisten ziren eroritako ezkurrak jatera. Izkutaturik egonez gero, ez ziren ehiztariez ohartzen. Gehienez laurogei bat uso hil zituen. Usoak saldu egiten ziren. Bazen usoak biltzen aritzen zen gizon bat. Orduan prezio onean saltzen ziren. Armak garbitzeko tresnak baziren. Bustitzen baziren egunero garbitu behar ziren. Kartutxoak egiteko munizioa erosi eta beraiek egiten zituzten etxean. (20:12") Kontakizuna: lau anaien artean berrogei bat uso hil zituzten eguna. (23:11") Lehen armak gainetik kargatzen ziren, baina berak ez zituen ezagutu. Kartutxoak egiteko tresnak armaren araberakoak ziren.\n00:11:00 Erramun Martikorenak abesten du XV.mendeko "Uso Xuria" kantua.\n00:07:30 Aurkezpena: lehen ehiztari gutxiago eta ehiztatzeko modu ezberdinak zeuden. Beraiek usoak ere jartzen zituzten zuhaitzetan. (02:10") Etxolaren barruan zituzten usoak, goizean bazkatu eta gero zuhaitzetan jartzen zituzten, beste usoak erakartzeko. Berak pausura egiten zuen ehiza. Lan gehiago suposatzen du honek: basausoak bazkatu egin behar dira, bere kabuz ez baitute egiten.


23. Lurra: geure etxea - ESNATU\n23. Saioa: Lurra: gure etxea\nKreazioa, izadia, liluragarri eta harrigarri agertzen zaigu. Jainko Aitak Kreazioa oparitzen digu, goza eta zain dezagun, eta ez gehiegi ustiatu eta geure onerako baizik erabil ez dezagun. Dei egiten zaigu, beraz, Kreazioaz gozatu eta zain dezagun (Has 2, 15).\nLurra guztiona eta guztiontzat dela konturatu\nJainko Aitari eskerrak eman bere opariagatik, Kreazioagatik\nIzadia zaintzeko eta ahulezian dagoen norbaiti arreta eskaintzeko konpromisoa hartu familian\n“Ekintza on” bat egin: ahulenei arreta eskaini, behar gaituenari jaramon egin, izadia zaindu…\nSaio hau talde handian egingo dugu, nagusi eta txiki batera gaudela. Hasteko, hainbat joko egingo dugu, gaia kokatzeko. Ondoren, kreazioari buruzko egokitutako testua irakurriko dugu (Has 1, 1-31). Testuan sakontzeko eta mezua nork bere egiteko dinamika proposatzen dugu.\nGeure fedearen adierazpen bezala, kreazioa zaintzeko konpromisoa zehaztuko dugu eta Luis Guitarraren “El mundo es de todos” abestia kantatuz otoitz egingo dugu.\nBi keinu erraz proposatzen dizkizuegu zainketarako, hau da, inguruaren zainketarako nahiz pertsonen zainketarako. Otoitza ere aurkezten dugu, familian egiteko.\n23. Saioaren garapena deskargatu PDF Deskargatu\n23. Saioaren baliabideak\nOtoitzak Laudato SI\nTestu aukeratuak Laudato SI\n¿Qué distancia recorrerías para obtener agua potable?\nSan Pedro La Laguna: el pueblo sin plástico\nLaudato Si Entziklika


Albistegia HPS Berriak Hedabideak Euskara Sustatzeko Ekintza Plana Euskararen Aholku Batzordeak euskararen erabilera areagotzea xede duen Euskara Sustatzeko Ekintza Plana (ESEP) onartu zuen 2012ko uztailaren 18an Lehendakaritzan egindako bileran.\nEusko Jaurlaritzaren Gobernu Batzordeak, 2012ko uztailaren 24an, Euskara Sustatzeko Ekintza Plana (ESEP) onartu eta Eusko Legebiltzarrera bidaltzea erabaki zuen.\nHona hemen onartutako testua:\nESEP logotipo lehiaketa\nZure iritzia Guztion parte-hartzeari irekitako blog bat duzu honako hau. Bertan argitara ditzakezu zure ekarpenak. Euskara eta bikoizketa\t2012-07-04 egilea Iñaki Zubizarreta Mujika Hasteko, komeni da pixka bat argitzea bikoizketaren eta azpidaztearen kontua. Maiz elkarren aurka ipintzen ditugu eztabaidan, bataren ala bestearen alde hartuta jarrera. Baina ez dut uste elkarren kontra daudenik, bakoitzak bere helburua baitu.\nEtiketa multzoa euskararen etorkizuna


Gizakiak biosferan duen eragina eta hazkundearen mugak\nBere historia luzean zehar gizakiak nekazaritza eta abeltzaintzako zenbait ekosistema finkatu izan ditu; izadiko oreka dinamikoa bermatzen zuten arrazoizko kostuz ekosistema horiek, eta gizadiaren iraupena ziurtatzen zuten, proportzio jakin eta neurrizko batean.\nHasieran mugagabea zirudien hazkunde horrek, ordea, izan, bazuen goreneko mugarik, eta gainditua du gizakiak muga hori.\nMuga horiez gaindi iritsi delarik, desoreka larriak sortu ditu gizakiak, eta gero eta garestiagoa zaio desoreka horiek zuzentzea, eta gero eta zailagoa zaio, halaber, gehiago eta gehiago produzitzea.\nGero eta ongarri gehiago behar dira, eta, aldi berean, gero eta pestizida gehiago behar dira landareak eta animaliak hiltzeko, zenbat eta elikagai gehiago eman, orduan eta gehiago ugaltzen baitira, gizakia bera bezala, eta hain zuzen ere gizakiaren jarduerari esker ez balitz eskuratu ezingo lituzketen elikagaien bidez.\nIzaki horiei gizakiari berari ematen zaion moduko ugalketa ahalmena ematen zaie, baina zenbait animalia eta landare mota izurri moduan ugaltzeak arazoak sortzen ditu.\nGizakiak bakuntze bidez eratzen ditu nekazaritzako edo abeltzaintzako ekosistemak, hau da, landare edo animalia jakin batzuk hautatzen ditu, eta, izaki mota horiek ahal bezainbat ekoiz dezaten, haien espazio berean bizi diren edo elikagai berberak behar dituzten beste izaki mota batzuk baztertzen ditu, berak hautatutako izakien ekoizpena muga ez dezaten.\nHorrenbestez, gizakiak bere jardueretan izadiaren berezko orekatik ahalik eta gutxien aldentzeko ahalegina egin beharko luke, eta horretarako, jakina, garrantzi handikoa da ekosistemak berez nola irauten duten aztertzea.\nLandareek litosferako, atmosferako eta hidrosferako hainbat osagai inorganiko hartzen eta eraldatzen dituzte eguzkiak etengabe igortzen duen energiari esker. Osagai inorganiko horiek osatzen dute animalia eta landare mota guztien oinarri organikoa, alegia, ekosistema ororen oinarria. Izaki guztiakjaio, hazi, bilakatu eta hil egiten dira, eta bai bizi diren bitartean eta bai hiltzean Lurretik harturiko osagaiak Lurrera itzularazten dituzte berriro, bai arnasketaren edo izerditzearen bidez ?bizirik daudela?, edo hondakinen bidez, parte hilen bidez, alegia.\nBiosferak, beraz, materiaren zikloei esker irauten du bere horretan, eta ekosistema guztiak bezala, ziklo horien behar bezalako jarraitasuna du bere oreka dinamikoaren oinarria.Elikagaien zikloari dagokionez, lehenik eta behin esan beharra dago elikagai esaten denean airetik hartzen den karbonoa esan nahi dela, elikagai asko eta asko urak hara-hona eramaten dituela orobat, eta harkaitzen zikloa dela Lurraren elikagai iturri nagusia. Horrela, Lurraren elikagai edukiak aldagabe iraun dezake, baina aberastu ala pobretu ere egin daiteke. Giza denboraren arabera eta gizakiaren eraginpetik at, elikagai eduki horrek bere horretan irautea da egoerarik arruntena (gune jakin bakoitzak eduki jakin bat duela kontuan harturik betiere), edo are aberatsagoa izatea bestela.\nBatzuetan, ordea, elikagai edukia murriztu egiten da hainbat prozesu bizkorren bidez, eta galera horrek oreka berria bilatu beharra dakar, hasierako oreka egoera baino pobreagoa hain zuzen, biomasa (eremu banako bakoitzak duen materia organikoaren kopurua) gero eta urriagoa eta pobreagoa izango baita, bai elikagai kopuruari eta bai kalitateari dagokionez. Elikagaien zikloak oreka du, beraz, egoera normala, indar meteorikoek eta indar biologikoek elkarren eraginez iritsia.\nIndar meteorikoek bi zeregin dituzte: batetik, harkaitzak txikitzen dituzte, aldaketa fisikoak eta kimikoak eragiten dizkiete, eta landareentzako erabilgarri bihurtzen dituzte beraz; bestetik, materialak eta elikagaiak ekarri-eraman egiten dituzte leku batetik bestera, eta, horrenbestez, eremu jakin batetik kanpo eramaten badituzte, pobretu egiten dute eremu hori, baina kanpotik ekartzen badituzte, orduan aberastu egiten dute.\nIndar biologikoek kolonizazio, eratze eta aberaste prozesu bat eragiten dute leku jakin batean finkatzen direnean, erroak eginez lurra ontzen dute, eta hala izaten dute animalia batzuek lur horretan bizitzeko aukera; multzo biologiko horrek guztiak hondakinak ematen ditu, multzo horren beraren elikagai bihurtuko direnak hain zuzen ere. Prozesu horrek sarrerak eta irteerak ditu horrenbestez; sarrerak irteerak baino ugariagoak izanez gero, bizitzak aurrera egingo du, joriagoa izango da eta era askotakoa, nahiz eta badiren ezin gaindituzko muga jakin batzuk, eta muga horietara hurbiltzean, orduan iristen du ekosistemak, biozenosiak edo biologia komunitateak klimax egoera. Sarreren eta irteeren arteko oreka adierazten du egoera horrek, oreka dinamiko bat lortu da, alegia.\nProzesu horietan zehar aldaketa handiak gertatzen dira. Leku harritsua aldatu egiten da, harik eta lurra eratzen den arte; bestalde, leku jakin batean landareak egoteak aldatu egin dezake leku horretako gainaldeko higaduraren edo material galeraren erritmoa, moteldu egiten baitu gehienetan.\nHorrez gainera, landarediak mikroklima bat sorrarazten du, eta horri guztiari eskeraberastu egiten da komunitate biotikoa (biota leku jakin batean bizi diren izaki bizien multzoa da). Baldin eta komunitate horretan proportzio bat edo parteren bat aldarazten bada, ez bakarrik berezko oreka aldarazten da, onenean ere, baizik eta egoera berri horren ondoren, gerta daiteke izadia hasieran eragin den aldaketaren eraginez baino askoz gehiago konpontzea ala hondatzea.\nHala beraz, pixkanaka pixkanaka aurrera egite bat izan daiteke, edo atzera egite bat bestela, biostasia edo errexistasia, alegia.\nBiostasia: landare geruza sortzeko aukera ematen duen egoera bioklimatiko orekazkoa, harkaitz higadura prozesu biokimikoek eragina izatea eta, beraz granulometria fineko detritusa sortzea dakarrena (meteorizazioz, hau da, harkaitzaren hauste eta eraldaketaz sorturiko zatikiak dira, batetik bestera leku alda daitezkeenak).\nErrexistasia: biostasiaren alderantzizko egoera, multzo biologikoak klimax edo goreneko maila ez iristea ezaugarri duena; klimaren eraginez, berezko gertaeren ondorioz edo gizakiaren jardueraren eraginez gertatzen da.\nDemagun badela egoera ezin hobe bat, eta gune ideal bat, elikagaien gehiegizko potentziala sortzen edo pilatzen duena, eta gainera gune horretan Lurrean izan daitekeen klimarik egokiena dagoela. Baldintza horietan ere bada muga bat, garaieran edo sakoneran ezin baita mugagabe hazi. Oihaneko zuhaitz erraldoiek, adibidez, hirurogei metro eskas izaten dira luze, eta eukalipto eta sekuoia batzuek baizik ez dute iristen ehun metroko garaiera, eta horieksalbuespena dira gainera. Berdin gertatzen da sakonerarekin ere: ez dago landarerik elikagaiak lurrean barrenago eramateko ahalmena duenik. Pentsa litekeen kasurik onenean ere hazkundeak baditu muga fisiko eta biofisikoak. Beraz, edozein egoerak eta gunek du potentzial klimatiko eta edafiko jakin bat, maila jakin baterainoko bilakaera, baina ez hortik gorakoa, ematen duena.\nGizakiaren jarduerak biosferan duen eragina\nLandarediak urteko bere zikloan zehar materia berria eta materia hila sortzen ditu.\nMateria bizia fotosintesi prozesuaren bidez sortzen da, eta materia horren parte bat arnasketa prozesuen bidez endekatzen da.\nLandarediak ekoizten duen materia multzoari produktibitate gordina esaten zaio, eta gelditzen denari, hau da, materia osoa ken hondatzen denari, produktibitate garbia; landareenari «produktibitate primario» esaten zaio. Produktibitate hori zertan den argiago ikusteko adibide egokiak dira, esaterako, zuhaitza eta belarra. Izan ere, urteko zikloan zehar, zuhaitzak kimuak ematen ditu, hosto, lore eta fruitua duten kimuak, baina horrez gainera, bere organoen parte batzuk enborraren edo adarren osagai bihurtzen dira edo sustrai sistema gizentzen dute.\nHorrenbestez, zuhaitzak ekoizten dituen hasierako osagaien parte bat bakarrik kontsumituko dute kontsumitzaileek, alegia ezdute dena erabilgarri izango. Belarrak, aldiz, errizoma batetik (lur azpiko zurtoin lodi eta klorofilarik gabea, zeharretara hazten dena; hostoak ezkata bihurtuak ditu, eta kimuak eta sustraiak ekoizten ditu) zurtoinak, hostoak, loreak, fruituak eta haziak ekoizten ditu udaberritik udara; parte txiki bat bakarrik erabiliko du errizoma osatzeko, eta gainerako ia guztia kontsumigai izango da. Adibide horiekin bi gauza adierazi nahi dira: batetik, belar landareen eta zuhaitz landareen artean desberdintasun handia dagoela produktibitate gordinari eta eskaintzen dutenari dagokionez; eta bestetik, produktibitateari dagokionez alderdirik garrantzitsuena ez dela produktibitate gordin soila, ekoizpen erritmoak baizik, zuhaitzak urteak behar izaten baititu bere bizitza zikloa osatzeko, eta belarrak aldiz urtean hasi eta amaitzen baitu, eta ez da horregatik hiltzeko arriskuan jartzen; zuhaitzak beste neurri eta erritmo bati jarraitzen dio.\nBelar landareez beherako mailetako landareetan berrikuntza erritmoak askoz ere bizkorragoak izaten dira, eta beste organismo baten elikagai izateko askoz ere egokiera handiagoa du, desagertzeko arriskuan jarri gabe; horren adibide dira, besteak beste, bakterioak, hogeita hamar minutuz behin belaunaldi berri bat sorrarazteko ahalmena baitute, zatiketa hutsez, eta horrela zazpi orduren buruan, sortu, banako bakar batetik hamasei mila banakotik gora ere sor baitaitezke.\nEkoizle primarioek berritzen duten biomasa hori, biomasa iraunarazteko partea kenduta, da materia erabilgarriaren kopuru gorena; ez dago gehiago. Hori da kontsumitzaileek erabil dezaketen materia kopurugorena; beraz, ez dute beste erremediorik eskaintza edo egokiera horren kopurura eta erritmora egokitzea besterik. Baldin eta ekoizpen gaitasuna edo erritmoa baino kontsumo handiagoa edo bizkorragoa gertatzen bada, behera egingo du materia erabilgarriaren kopuruak, eta horrek kalte egingo dio multzo osoari.\nGizadia, bere hazkunde eta teknologia aurreramenduarekin, gero eta gehiago ari da ekosistemetako oreka hausten eta gero eta sarriago ari da izadiak onar ditzakeen mugez haraindi joaten. Antzina, animaliek eta landareek eskaintzen ziotenaren parte txiki bat bakarrik erabiltzen zuen, bilketa bidez.\nEkosistemetan beste edozein organismoren maila berekoa zen, baina berezko produktibitatearen mende zeuden haren iraupena eta ugalketa. Beste edozein animalia bezala, ingurunea neurriz gain ustiatzeak aldi baterako onura baizik ez zion ekarriko, baina gerora kaltegarri izango zitzaion. Gizakia ez zen beraz berezko mekanismoaren osagai arrunt bat baizik. Baina, denborarekin, bere inguruko zenbait ekosistema antolatu zituen haiei ahalik eta etekin handiena atera ahal izateko, eta landare edo animalia belarjale mota jakin batzuk hautatu zituen. Horretarako, espazioa eta elikagaiak kentzen zizkieten beste mota batzuk baztertu eta desagerrarazi zituen. Nekazaritzan jardun ahal izateko, zenbait landare mota hautatu behar izan zituen, babestu eta berezkoa zutena baino bizkorrago ugalarazi zituen, eta buru-belarri ekin zion ahalegin horri. Gizakiak animalia eta landare ekoizpen sistema bat eratu zuen, eta sistema hark berehala iritsi baitzuen bere goren maila, beste teknika batzuk asmatu zituen arazo horri irtenbidea emateko: ureztatzen hasi zen, eta ongarri naturalak erabiltzen orobat, urri, eta eremu txikietan betiere. Abeltzaintza-nekazaritzakoteknika jakin batzuen erabilerarekin etorri zen aurreramendurik handiena, eta, nahiz eta gorabeherak izan ziren, gizadia ez zen hain handia, eta hondamenek eta atzera pausoek gizakiaren eraginpeko lekuetan baizik ez zuten izan eraginik. Gizakia izadia menderatzen hasi zen, eta horri esker arrakasta izan zuen izaki mota gisa, eta beste izaki mota guztien menderatzaile bihurtu zen. Lehenengo nekazaritza iraultzaren eta metalen aurkikuntzaren ondoren, haziera mantso baina etengabea izan zuen gizadiak, nahiz eta zenbait hondamendi naturalek kalte handia egin zioten, bai zuzenean ?izurriak?, bai zeharka ?klimaren gertaerek eta gosete luzeek?.\nBigarren nekazaritza iraultzak aurrera pauso handia ekarri zuen. Animalien energiaren ordez energia mekanikoa erabiltzen hasi zen gizakia, baliabide ezin berrituzkoetatik ateratako energia mekanikoa hain zuzen.\nLurreko elikagaien kopuruak jartzen zion muga nekazaritza ekoizpenari, zeren eta ongarri organikoa eman ahal zitzaien eremuetan izan ezik ?eta lantzen ziren oso eremu gutxiri ematen zitzaizkion ongarriak? lurrari atseden eman behar izaten baitzitzaion aldian behinka, berriro ere bere berezko osagaiez horni zedin. Baina aurreko mendearen bigarren erdialdean ongarri kimikoak aurkitu eta zabaldu zirenean, harrezkeroztik egoera hura goitik behera aldatu zen. Energia mekanikoak eta ongarriek aukera eman zuten eremu gehiago eta gehiago lantzen hasteko, eta ereintzarako lur gehiago hartzea mesedegarria izan zitzaion ez bakarrik gizakiari, bai orobat beste animalia eta landare mota batzuei ere, eta animalia eta landare mota horiek izurri eran hasi ziren ugaltzen, eta uztak murriztu zituzten eta arriskuan ere jarri zituzten; izurriari aurre egiteko, gai kimikoak erabilibehar izaten dira, pestizidak eta herbizidak esaten zaienak. Hala bada, ziklo biogeokimikoetan zenbait osagai sartu ziren, ordu arte agertzen ez zirenak edo oso kopuru txikian agertzen zirenak, pestizidak adibidez.\nGertaera horrek desoreka handia eragin zuen, eta desoreka hori gero eta larriagoa eta kezkagarriagoa izaten ari da, mundu guztira zabaldu baita.\nBaina gizakiak gero eta behar handiagoak ditu, eta bere beharrak asetzearren gero eta aurreramendu handiagoak egiten ari da ingeniaritza genetikoan; ingeniaritzaren aurreramendu horiek direla eta, aldaera berriak sortzen ari dira, hibridoak gehienak (hau da izaki mota desberdineko bi kideren arteko gurutzaketa), produktiboagoak baitira izaki mota horiek.\nGizakiak eratzen dituen agrosistemak gero eta ekosistema soilagoak dira, eta beraz, egonkortasun gero eta txikiagokoak, berezko litzatekeen egoeratik gero eta urrutiagokoak.\nHala ere, nekazaritzako ekosistemen bizitzan gizakia egiten ari den aurreramenduak ez du lortu, aurreramenduak aurreramendu eta berrikuntzak berrikuntza, leku berean izadiak lortzen duena baino produktibitate handiagorik, eta hori arrazoi honegatik: eguzkiaren irraden energiak pizten duelako ekosistemen edo agrosistemen bizitza, prozesu «klorofilikoak» alegia, eta ezin da ez eguzki irraden jarioa areagotu eta ezta klorofila ekoizpenaren sekretua asmatu ere. Ekoizpenaren motorra, beraz, landare berdeen esku dago, eta gizakiak ezin izan die eguzki energia gehiago hartu edo eraldatzeko modurik eskaini landareei.\nGizakiak, onenean ere, berezko ekosistemen produktibitate mailara hurbiltzeko bide bat izanagatik, produktibitate handiagoa lortzeko bidean aurrera egite horrek gero eta arrisku eta kostu gehiago dakarkio.


Psikosia. Deia, Noticias de Bizkaia\nJuanjo. Olasagarre - 2018(e)ko martxoaren 17a, larunbata - 06:00etan eguneratua\nEGUAZTEN eta eguenean greba izan da EAEko irakaskun-tzan murrizketen kontra. Murrizketa hitzak oso hitz orokorra eman dezake, baina izan, ez da. Murrizketak klaseko ratioaren tamainan nabaritzen dira, eta bajak izaten direnean bost egun arte ordezkorik ez bidaltzean, eta hezkuntzaren ustezko modernizazioa irakasleen gainean ezartzean eta baliabideen gutxitzean eta sukalde eta garbiketa langileen zuzeneko kontratazioa ekidin eta zerbitzu horiek pribatizatzean eta tutoreen lan eskergan eta Lanbide Heziketan euskarak duen presentzia exkasean… Greba egin dugunon eskaerak ez dira bakarrik langileon lan baldintzak hobetzeko, hezkuntzaren kalitatea bermatzeko ere badira, horregatik dago sindikatuen eskaeren artean aurrekontua igotzea. EAJren gobernuak, bere aldetik, EAEko hezkuntzaren kalitatea eta emaitza onak haizatzen ditu parada duen bakoitzean PISAko azken emai-tzek haizaturikoa zalantzan paratu arte behintzat. EAJk arazo bat dauka. Joseba Gabilondok bere populismoari buruzko liburuan argi adierazi bezala, psikosian bizi da, alegia, bi printzipio bateraezinek errealitatearen hautematea ukatzen diote. Printzipio horiek hauek dira: “euskal paradisu foralaren kudeaketa egokia” alde batetik, eta indar neoliberalek gero eta gehiagotan eskatzen dioten kapitalismo globalaren legeei jarraitzea, bestetik. Bi indar horien talka orekatzeko aurrekoan Azpiazu ekonomia sailburuak erabili zuen “konpentsaziñoa”aren tresna erabili du EAJk, alegia, neoliberalismoaren gainbalio gosearen demasia diru laguntzen bidez berdindu nahi izan dute, baina psikosiak eragindako eldarnioak baretzeko gero eta pilula gutxiago gelditzen ari zaio.\nGreba deialdiaren aurrean Erkorekak botatako adierazpenek (muturreko greba, arrazoigabea;errealismoa eta ardura aldarrikatu ditu;berreskurapen ekonomiko txikia hezkuntzan islatzen saiatzen ari direla adierazi) azalarazten dute EAJk Bigarren Gerra ondoko demokristau zuhur haiek bezala ikusten duela bere burua oraindik ere, noiz eta kapitalismoaren makinaria globalak iraganeko bihurtu duenean figura hori. Psikotikoek bere errealitatea sortu eta bertan bizi direla uste dute, baina preso bukatzen dute, eroetxean.


Erresuma Ostrogodoa - Wikipedia, entziklopedia askea.\n36 hizkuntza expanded collapsed\n493 – 553\nLatina eta Gotikoa\nArianismo eta Kalzedoniako Kristautasuna\nGerra gotikoaren hasiera\nMons Lactariusko bataila\nErresuma Ostrogodo edo Ostrogotikoa ostrogodoek Italia eta inguruetan 493tik 553ra ezarri zuten erresuma izan zen. Italian ostrogodoek Odoakroren Erreinua ordezkatu zuten, Italiako de factozko agintaria Mendebaldeko Erromatar Inperioa erori zenetik. Bere lehenengo errege izan zen Teodoriko Handiarekin iritsi zen Erreinu Ostrogotikoa hedapen handienera. Erromako instituzio sozial gehienak mantendu zituzten.\n535ean Ekialdeko Erromatar Inperioak Italia inbaditu zuen. Garaiko ostrogodoen agintaria zen Bitigesek ezin izan zuen Ravena babestu eta etsaien eskuetan erori zen. Orduan ostrogodoek beste agintari bat hautatu zuten, Totila eta konkistari buelta ematea lortu bazuen ere, azkenean garaitua izan zen. Teias izan zen erreinuaren azken erregea.\nErdi Aroko Europako estatuak\nVI. mendean desagertutako herrialdeak\nItaliar penintsulako desagertutako estatuak\nGoi Erdi Aroa\nOrriaren azken aldaketa: 16 abendua 2020, 08:39.


Baiona, Angelu eta Biarritz, AHT burdinbide berria eraikitzearen alde\nOg, 11/01/2007 - 16:51 -n Eurokeria -k idatzia\nBaiona, Angelu eta Biarritz Bordele eta Donostia lotuko dituen AHT trenbidea eraikitzearen alde agertu ziren atzo. Egitasmo hori 2020an abian jartzea aurrez ikusia denez, bitartean lekuko garraioa garatzeko beharrezkoak diren ikerketak egiteko eskatu zuten. Horrenbestez, Baiona-Donostia lotzen duen eurohiria zuten nagusiki aipatu, eta, barne bide bat eraikitzearen beharra nabarmendu zuten, bai eta burdinbide berria eta zaharrak lotzearena ere.\nUrbinako inguruetako herri kaltetuen bilera bihar AHTz hitz egiteko\nLa, 06/01/2007 - 10:37 -n Eurokeria -k idatzia\nAbiadura Handiko Trenaren (AHT) obren aurkako erresistentzia guneak lanean jarraitzen du Urbinan. Asteburu osoan zehar â€œAHTren aurkako erresistentzia: Urbinatik Euskal Herri guztietaraâ€ lelopean, «Euskal Y»ari kontra egiteko antolatu diren eztabaidetan eta ekintzetan parte hartzeko deia egin du.\nOiartzungo udalak ez du AHT-ri buruzko galdeketa egingo\nOr, 29/12/2006 - 19:43 -n Eurokeria -k idatzia\nAralarrek Abiadura Handiko Trenaren aurkako bi mozio aurkeztu ditu Udalbatzan. Udalak Abiadura Handiko Trenaren inguruan galdeketa antola dezala eskatuz, bi mozio aurkeztu zituen atzo Oiartzungo Aralarrek, Ezker Batuko zinego-tzi Tomax Aristizabalen bitartez. Udalbatzak, baina, EAJ eta EAren kontrako 10 botuekin eta EBren aldeko bozarekin, atzera bota zituen proposamenak, AHT-k herriari "kalte baino onura gehiago" ekarriko dizkiola argudiatuz.\nLeiak antolatu duen manifestazioan parte hartzera deitu du ELBsindikatuak\nAz, 27/12/2006 - 10:52 -n Eurokeria -k idatzia\nLekuko laborantzan eragin ditzakeen kalteak kontuan harturik, ELB sindikatuko nekazariak Pirinioak zeharkatuko dituen bide egitasmoaren aurka azaldu ziren atzo, eta ondoko larunbaterako Leia elkarteak Donapaleun antolatu duen manifestaziora deitu zuten. Deitzeaz gain, manifestazioaren egun berean «traktoreen bidea» delako ekimena eginen dutela esan zuten. Arnegitik hamaiketan abiatuko dira eta Donapaleura oren bat eta erdietan iritsiko dira.\nAHT EZ! guneak porlanezko oparia egin dio Ibarretxeri\nAr, 26/12/2006 - 10:33 -n ahtez -k idatzia\nBihotza Porlanez betea duzue! AHTrik EZ!! zioen pankartaren ildotik, porlan karretilla beteren laguntzaz, porlanez eta eskonbroz zikindurik geratu da Ajurianeako atari dotorea.\nBestalde Olentzero espropiatuko omen dutela entzun da Durangaldean\nAHT GELDITU! Elkarlanak deialdia egiten du datorren ostegunean, hilak 28, Gasteizko parlamentuaren aurrean elkarteratzeko 2007-k\nIg, 24/12/2006 - 11:02 -n ahtez -k idatzia\nDatorren ostegunean, abenduak 28, goizeko 11.00etan, AHT Gelditu! Elkarlana Gasteizko Parlamentuaren aurrean konzentratuko da 2007ko EAE-ko aurrekontuak gogor salatzeko eta AHT eraikitzeko partida kentzea exigitu ondoren 281 milioi euro horiek gastu Sozialera bideratzea eskatzeko.\nBizia izan zen burdinbideari buruzko Eztabaida Batzordearen azkeneko bilera\nOg, 21/12/2006 - 10:33 -n Eurokeria -k idatzia\nAHT burdinbide berriari buruzko eztabaida publikoa amaitu da, eta Eztabaida Publikoaren Batzordeak ondoko urtarrilaren bukaeran jakinarazi beharko ditu lau hilabetez eman dituzten iritzien emaitzak. Horren ondotik, RFF burdinbidearen kudeatzaileak hiru hilabete izanen ditu egitasmoaren berri emateko. Azkeneko bileran, proiektuaren aldekoen eta aurkakoen arteko eztabaida bizia izan zen, eta CADEk borrokatzen jarraitzeko asmoa duela aipatu zuen.


Estatistiken arabera, urtero 1,2-1,8 milioi gaixotasun, 400000-800000 heriotza eta% 86,5 ezintasun tasa daude. Ikerlari batzuen estatistiken arabera, bizirik dauden trazuetako gaixoen artean,% 10ek errekuperatu egin zuten ageriko ezintasunik gabe lan egiteko,% 40k ezintasun arina utzi zuten,% 40k ekipamendu bereziko laguntza behar zuten eta% 10ek arreta berezia behar zuten. Trazuek eragindako hemiplegia mota guztiak dira sekuela ohikoenak. Denboran tratatzen ez badira, arinagileak ezintasuna utziko du, eta horrek eragin larria izango du bere bizitzan eta lanean. Astunenek ezin izango dute beren bizitza zaindu, bere burua sufritzeaz gain, zama handia jasango dute familiek. Errehabilitazioa egin ondoren, hemiplegiko gaixoen% 90 berriro ibil daiteke eta zaindu, hauen% 30ek berriro ekin diezaiekete lanari. Tratamendu garaian oinez zaharberritzeko prestakuntza egin behar da. Nerbio-sistema zentralaren plastikotasuna dela eta, nerbioak ezin badu birsortu, bere nerbio periferikoak axonaren alboko adarretan barna sor ditzake, eta, ondorioz, ondoko denervatutako ehunek kontrola berreskuratu dezakete, gorputzaren barne-potentziala mobilizatu eta sustatu dezakete. nerbio funtzioa berriro agertzea. Gainera, oinez berreskuratzeko prestakuntza gaixoen ilusioa piztu dezake eta suspertzeko konfiantza areagotu dezake. Hornitu ditzakegun ibiltari hemiplegikoak, batez ere.\nZuengandik itxaroten duzun albisteari eta gure onena ahaleginduko da behar duzun informazio guztia argitzen.\nBerriro ere, espero dugu guztiok garatu ahal izatea produktu horiekin eta espero zure merkatuan akzio gehiago lor ditzakezula.\nBidalitako ordua: 2018ko apirilaren 20a


Ezkutu-sumendi - Wikipedia, entziklopedia askea.\nMalda leunak dituen sumendi handia, likatasun baxuko labaz osatzen dena. Sumendiaren arrakaletatik era jarraituan jariatutako laba basaltikozko metaketaz sortutako mendi bolkanikoa da. Lurreko sumendi handienetakoak mota honetakoak dira.\n(«Ezkutu sumendi» orritik birbideratua)\nEzkutu-sumendia dimentsio handiko sumendia da eta ondoz ondoko erupzio basaltikoen geruzetatik sortzen da, horregatik malda leuna dute. Sumendi-galdararen antzeko terminoa da.\nIslandiako Skjaldbreidur sumendiaren formatik ezkutu-sumendiaren kontzeptua eratortzen da\nSumendi konposatuekin batera –kono konposatu izenez ezagutzen direnak– ezkutu-sumendiek milioika urte iraun dezaketen erupzio errepikariak dituzte.\nIzena Skjaldbreiður, Islandiako ezkutu-sumendiaren itzulpenetik dator, izenak "ezkutu zabala" esan nahi du, gerlariaren ezkutua gogoratzen baitu.\nEzkutu-sumendi baten diagrama.\nEzkutu-sumendiak biskositate txikiko laba korronteek osatzen dituzte, hau da, erraz isurtzen den laba. Profil zabala duen mendi bolkanikoa –altuera baino askoz ere oinarri konikoa duen profila–denboraren poderioz sortzen da sumendiaren gainazalean dauden pitzatuetatik (tximiniak) ateratzen den laba basaltiko nahiko bigunaren uholdeengatik. Lurreko sumendi handienetako asko mota honetakoak dira. Handiena Hawaii-ko Mauna Loa da; uharte horietako sumendi guztiak ezkutu-sumendiak dira.\nSumendi mota hau hain handia izan daiteke, batzuetan mendilerroekin nahasten diren, hala nola Ilgachuz mendikatea eta Rainbow mendikatea, biak Kanadan daudenak. Sumendi hauek Ipar Amerikako Plaka Hawai uharteetako sumendiak elikatzen dituenaren antzeko puntu bero (Anahim izenekoa) baten gainetik igaro zenean sortu ziren.\nEzkutu-sumendiak ere badaude, adibidez Washingtonen, Oregonen eta Galapagos uharteetan. Pico del Horno, Reunion uhartean, munduko ezkutu-sumendirik aktiboenetako bat da, urtean batez beste erupzio bat duena.\nCortez itsasoko Tortuga uhartea ezkutu-sumendia da\nMagmaren biskositatea tenperaturaren eta konposizioaren araberakoa da. Hawai uharteetako sumendien magma 1.200 °C-raino iristen da, sumendi kontinental gehienek laba, normalean laba azidoz osatua, 850 °C-tan kanporatzen duten bitartean. Laba, ezkutu sumendietan, jariakorra denez, ez dago erupzio handirik eta oso leherkaririk. Ura tximinia batean sartzen denean gertatzen dira leherketarik indartsuenak. Gasen hedapenaren ondorioz leherketak ere badaude, eta biskositate txikiko laba proiekzio ikusgarriak sor ditzakete.\nEzkutu-sumendiak beste planeta batzuetan ere sortzen direla jakin da. Eguzki Sistemako mendi ezagunik handiena, Olimpo mendia Marten, itzalita dagoela uste den ezkutu-sumendia da. Marteko ezkutu-sumendiak Lurrekoak baino altuagoak eta masiboagoak dira, ziurrenik Marten plaka tektonikorik ez egoteagatik.\nLurrean, plaka tektonikoak daudela eta horien desplazamendua dela eta, lurrazalean dauden puntu bero "finkoek" sumendi mendikateak sortzen dituzte, Horrela, sortzen diren banakako sumendiak plaken desplazamendurik ez balego baino txikiagoak dira.\nEzkutu-sumendiak plaka tektonikoen mugetan edo leku beroen gainetik gertatzen dira. Hala ere, Ur-jauzien mendikatean, Kalifornia iparraldean eta Oregon-en dauden ezkutu-sumendi handi ugari kausa konplexuagoengatik sortu dira.\nMultimedia: Shield volcanoes\nAzken aldaketa 19 iraila 2021(e)an, 22:47(e)tan\nOrriaren azken aldaketa: 19 iraila 2021, 22:47.


Zahar-alive eta Koipelustre's hurrengo fasean izango dira - bizkaie.biz\nBizkaie! 2019-03-20 08:57 Bertsolaritzea\nErrigoitin eta Gernika-Lumon jokatu dira Bizkaiko Taldekakoaren kanporaketak.\nGernika-Lumoko kanporaketako parte-hartzaileak (argazkiak: Bizkaiko Bertsozale Alkartea) | Ikusi handiago | Argazki originala\nBusturialdera heldu da astegoienean Bizkaiko Taldekako Bertsolari Txapelketea: Errigoitin jokatu zan saioa barikuan, eta Gernika-Lumon domekan. Zahar-alive eta Koipelustre's izan dira irabazleak, hurranez hurran. Hortaz, horreek biak hurrengo kanporaketan ikusiko doguz.\nErrigoitin, Arrigorriagako Estropozu eta Lekeitioko Poto taldeek kantau eben, Busturialdeko Zahar-alivegaz batera. Ohiko moduan, giro umoretsu eta informalean kantau zituen bertsoak, beste txapelketetan ikusten ez diran ariketa ugarigaz.\nDomekan, Gernika-Lumon, Busturialdeko talde bik kantau eben: Itsosupetekuek eta Punta Batekoak. Irabazi, baina, kanpotik etorren taldeak egin eban, Abadiñoko Koipelustre'sek hain zuzen. Kasu horretan be, umorea izan zan nagusi. Taldekako txapelketearen ezaugarrietako bat da saioak leku bakarrean ez egitea, eta kasu honetan be, Gernika-Lumoko hainbat taberna eta gunetan ibili ziran bertsolariak.\nKanporaketen fasean, saio bi baino ez dira geratzen jokatzeko. Lehenengoa barikuan, hilak 22, egingo dabe, Markina-Xemeinen. Itallen, Akerbeltzen antxumak eta Dolu gabe izango dira parte-hartzaileak. Bestetik, zapatuan, Igorrera helduko da txapelketea. Otsoa & Co., Aramotzetik Itxinera eta Miotako bidelapurrak izango dira lehian.


(Oharra: Domesticar hitza Elhuyar-ren bilatu dut. Ba al dakizue zein den hiztegi honek ematen duen adibidea? “Izaera gogorreko gizona zen arren bere emazteak pixkanaka otzandu du”).\nSirenatxoa-k irakatsi zigun amodioaren promesarengatik edozein sakrifizio egiteko prest egon behar dugula. Ederra-k (eta Elhuyar-rek), gure gizona baretzeko gai izan behar dugula. Lotura argia dago emakumeok txikitan jaso genuen heziketa sentimental tamalgarriaren eta indarkeria matxistaren mekanismoen artean.\nFeminismora hurbildu garenean, ikasi dugu –Kate Milletek esan bezala– maitasuna emakumeen opioa dela eta aske izateko printze urdina akabatu behar dugula. Atzera begira egin eta konturatu gara nerabezaroan ordu gehiegi eman dugula mutilei buruz berbetan, sasi-mutilagunaren desengainuengatik negar egiten, bere deia itxaroten. Eta hazi ahala, lehenengo harreman “serioak” izan ditugunean, bikote harremana lehenesteagatik proiektu gehiegiri uko egin diogula eta piztiaren oldarraldi edota ozarkeria gehiegi jasan dugula.\nHortaz, maitasun erromantikoaren ideologia deseraiki behar dugula ulertu dugu, dinamika horietan berriro ere ez erortzeko –edo lesbianismora jo dugunon kasuan, bollodramen dinamiketan–. Eta orduan hasi gara hamaika liburu irakurtzen, hamaika hitzalditara joaten, Coral Herrera Gomézen online ikastaroak egiten.\nGaur epifania bat izan dut: maitasunari buruz horrenbeste hausnartzea ez da irtenbidea, tranpa baizik.\nFeminismora hurbildu garenean, ikasi dugu\n–Kate Milletek esan bezala– maitasuna emakumeen opioa dela eta aske izateko printze urdina akabatu behar dugula. (...) Gaur epifania bat izan dut: maitasunari buruz horrenbeste hausnartzea ez da irtenbidea, tranpa baizik\nEpifania hori garatzeko, Maite Asensiok Mari Luz Esteban antropologoari aspaldi egindako elkarrizketa berrirakurri dut: “Emakume egiten gaituen zerbait badago, gure erdigunean maitasuna egon beharra da, gure bizitzako ardatz nagusia izan beharra. Horregatik uste dut maitasuna gure erdigunetik kendu behar dugula. Maitasuna erdigunetik kenduz gure emakume identitatea nahitaez eraldatuko da”. (…) “Ez dut esan nahi maitasuna bizitzatik kendu, baizik eta beste gauza batzuk jarri, orekatu. (…) Uste dut askatasuna oso inportantea dela, justizia, elkartasuna… Maitasun mota ezberdinak maila berean jarri behar ditugu; ildo horretan, kezkatuta nago adiskidetasunak ez daukalako merezi duen leku teoriko eta politikoa, praktikan garrantzia handia izan arren”.\nPikara magazineko ibilbidean, artikulu irakurrienen artean, gehienak maitasunari buruzkoak dira. ARGIAn idatzi ditudan zutabeen artean, mandarinenak izan zuen oihartzun gehien (laranja erdiaren paradigmaren alternatibari buruzkoa). Nire hiriko liburu-denda feminista batek maitasunari buruzko irakurketa klub bat iragarri du eta argitu du arlo literarioa ez dutela aztertuko, amodioaz debatitzera mugatuko direla. Zergatik ez dugu irakurketa klub bat antolatzen adiskidetasunari buruz hitz egiteko? Aurtengo Zinemakumeak jaialdiak ere maitasun erromantikoa izan du ardatz. Bolsonaro, Salvini, Trump eta Casadoren botere garai honetan, zenbat ari gara maitasunari buruz espazio publikoan debatitzen eta zenbat eskuin-muturraren berrindartzeari buruz?\nKontraesana da maitasun erromantikoa gure bizitzaren erdigunetik kentzeko, gure hausnarketa feministen erdigunean mantentzea. Has gaitezen energia hori guztia beste lehentasun politikoetara bideratzen.


Emakumeen gaur egungo kitzikapen - Forte Love\nEmakumeen gaur egungo kitzikapen\nHarremana gizon eta emakumeen arteko, eta jarraian flirting eta seinaleak batzuk arreta, askotan sor daiteke sexu-intimitatea. Neska askoz errazagoa da bada ikusteko tipo gehiago intimo jarraipena, berriz, gizonezkoak, askotan, luze ezin duzu ikusi ala neska da Barregarriena. Misteriotsu fenomeno emakumezkoak arousal bat denbora epe luze erabaki bera lupa sexologists eta psikologoak. Eta guztiak-taki lortu dute identifikatzeko zehatz batzuk adierazten duten seinaleak borondatea neska.\nGizon eta emakume – desberdintasunak sexu arousal\nNoiz kaleetan eraginkortasunez neska bat da labur batean gona eta takoi altuak, hodi top maitea neckline batekin eta dotorea makillaje, oharkabean du drew arreta beste behin gizona da. Bere begirada berehala ulertu ahal izango zentzuduna, ala planteamendu bere. Probabilitatea kitzikapen gizon besterik ez duzunean, begirada eder bat pertsona nahiko altua da, zer egin daiteke buruz esan zuen neskak.\nEmakumea interesa gizona, ez, besterik gabe, pasatzen probokatzailea arropa. Hau mota tipo nahiz eta alienatzeko bidezkoago sexua. Nahiko arraroa ikusteko neska hori da egoera batean ilusio begira lasaia.\nBatzuetan, emakume batzuk erraza kitzikapen leuna da nahikoa besarkadak eta musuak, ahal izanez gero, bat maite bat, zeren orduan dena sentitzen nabarmen indartsuagoa. Gehienak neska argiak sortu nahia izan intimo bakarra luze baten ondoren, foreplay – laztanak clitoris, laztanduz, bularrean eta gerrian.\nEz dago mota bat neska gogoa erre sexuaren dute berehala ondoren elkarrizketa baten gaia eta eztabaida, hala nola, edozein ekintza.\nGogoratu behar da, guztiak sexuaren arrazoizko banakako. Zer izango da ero bat, erabat onartezina beste. Beharrik ideia batzuk buruz emakumeen fisiologia eta psikologikoak erabiliz teknikak, ahal izango duzu, saiatu ahalik eta eroso, bai, lortu nahi den kitzikapen bazkide eta, ondoren, bat benetako plazerra.\nSeinaleak ilusio neska\nAla ez zehazteko, ilusioa neska, batez ere, esperientziarik gabeko lasaia da, ez baita erraza dela pentsa dezakezu. Neska behar da, guztiz lasai, erraz eta aldi baterako sentitzen. Gizon txarrak zuzenean eta argi eta garbi, hint, sexuaren, hobe da lan txiki ukituak forma elkarrizketetan gai honen inguruan, ukitzen eta musuak.\nSeinaleak batzuk ulertzen lagunduko du egoera ladies une eta zehaztu zuen jarraitu nahi du. Neska batek bere ekintzak, nahiz eta ez, nahitaez, nahita, erakusten ekimen eta prestatze bat gehiago intimo prozesua.\nIntimo seinaleak bere gorputza\nGoiko kanpoko seinaleak ilusio egotzitako sinple bat adierazteko modu zentzuduna zure interesa. Gaur bada, gizona du ulertzen den ala neska, saiatu lehen urratsak bidean nahi den sexu eta bere emateko asko atsegina sentsazio.\nBatera bidezkoago sexua, badira zantzuak hezetasuna sexu-organoak. Jakiteko gertatu da dagoeneko, edo, nahiz eta lehenago, ez da beharrezkoa igotzeko neska kulero. Beraz, agian zuen uste lasaia da oso hunkituta eta oso iraunkorrak, ez da guztiak bezala arritxu.\nNahikoa izango da zehar besarkatu bazkide batekin sueztitu eutsi eskua eta ukitu astiro-astiro nahi duzun leku arloan perineum – are bidez arropa sentitu ahal izango duzu hezea, bero, eta horrek argi egingo duen bazkide da ilusioa.\nEz dago bat puntu garrantzitsu bat. Neskak dira naturak oso banakako. Hezetasuna ez gertatzeko, nahiz eta oso beroa. Ez izan beldurrik eta beraiek kontuan hartu incompetent, delako bat besterik ez da, bereziki, gorputza neska. Behar dugu jarraitu beren ekintzak, ez ohar hau. Sexuaren zehar noiz erabili behar duzu kondoia edo lubrifikatzaile (koipea), zein izango da arazo guztiak konpontzeko.\nAstiro-astiro laztantzen neskaren gorputz osoa, behar duzu, astiro-astiro, bere esku edukitzeko baino gehiago, bere bularreko. Gutxitan gertatzen kitzikapen erabat lasaia eta ez tentsioz bularrean. Nagusia seinale emakumeen sexu arousal dira nipples dela ikus daiteke, nahiz eta bidez barruko arropa eta jantziak.\nErabilgarria da jakitea, hala nola erreakzio bat da manifiesta nipples eta tenperatura cool gela, beraz, zehazteko sexu arousal bazkide, garrantzitsua da bat hartu planteamendu integratu eta ez hasi banakako sintomak sexu interesa.\nZehar, nahiz eta argi ukitu neskaren gorputza denborak eta hedatzen baita aldera bazkide, eta aukera ematen dizu ulertzeko neurrian, bere nahiak.\nHurbil zaitez harremanetan\nHarreman estua, gizon bat sentitu ahal izango argi shuddering izterrak emakume – horrek esan nahi du denbora eskubidea du etorri. Bitartean kissing gorputz osoa estalita txikiak inurriak lortzean beroagoa – guztiak batera konfiantza osoa zehazteko duen emakumea da, ilusioa eta nahi intimitatea.\nUkitu sendoa gizonezkoa eskuak, oso maiz izan daiteke lagunduta gozoa moans, arritxu pazientziarik zain, hala nola, egoerak, batzuetan neska bere burua erakusteko hasten seinaleak ikusgai arreta eta laguntzea izango du jarraipena, gure intimitatea.\nAzken eta garrantzitsuena sintoma laguntzen buruz ikasi muturreko ilusio dama dira ukitu zakila eta scrotum zentzuduna – laztanak, laztanduz, ikasten, hau da, gogoa azkar entregatu eta lortu nahi den plazerra.\nBada gizon bat, une honetan ausartzen ukitzeko crotch, neska, ondoren, etapa honetan izango zuen gai sentitzen ez bakarrik hidratazioa, emakumezkoen sexu-organoen, baina, halaber, hantura bere clitoris. Eta hau da bat zuzeneko adierazle bat gehiago intimo laztanak. Gizon bat izan daiteke ziur andre nahi du, eta sentitzen plazer ostatu berarekin.\nLaburbiltzen, ezin dugu ohar batzuk elementuak deskribatzen borondatea neska maitasuna egiteko:\nZuen lasai eta eroso sentitzen.\nSaiatuko ukitu norbaitek, aipamenak, besarkadak eta musuak.\nBaldar neska jokaera arraro ezohiko mugimendua.\nHasteko saiatu bat elkarrizketa intimo gaiak.\nAipatzen pribatutasun logelak (eskaini ahal Striptease, sexy dantza).\nNeska oso gutxitan, zerbait egin "besterik ez delako", gehienetan azpian horietako bakoitzean hitza edo ekintza bat ezkutatzen subtext hori oso zaila da argitu. Zentzuduna nor lortu nahi intimitatea behar dute ideia bat buruz oinarriak emakumeen fisiologia, horiek sentitzen, eta, nahiz eta pixka bat ulertzeko intricacies sexu arousal.\nBatzuetan, nahiz eta eskarmentu handiko gizona da zaila ulertzen, piztu bada bere bazkide, zeren neska ez du, hala nola, begi-bistakoa seinaleak sexu-interes gizonak. Horrez gain, askotan, emakumeak modu guztietan saiatu ezkutatu seinaleak bere maitasuna, interesa. Gorputz hizkuntza neska, bada behar bezala interpretatu, lagunduko du, nahiz eta gehienak ez seguru tipo zehazteko nola bere andre prest dago sexuaren dute.


ARARTEKO, 3. FEVE (Bide estuko trenbideak)\nIV. Kapitulua. Trenbide sistema\nFEVE (Bide estuko trenbideak) trenbideen konpainia publiko bat da, Sustapen Ministerioaren mendekoa dena. Hark salgaien zerbitzuak eta bidaiarienak egiten ditu Galizia, Asturias, Kantabria, Euskal Autonomia Erkidegoa eta Gaztela eta Leon autonomia erkidegoetan eta Murtziako lurraldean.\nEAEko FEVE sareak zabalera metrikoko trazatuan 85 km hartzen ditu eta oso-osorik Bizkaitik igarotzen da. Bertatik, aldiriko eta eskualdeko trenez gain, salgaien zerbitzuak ere igarotzen dira.\nFEVEk EAEn dituen geltokien irisgarritasunaren diagnostikoa hurrengo trenbide korridoreen inguruan egituratzen da:\n3.1. Bilbo-Balmaseda-Leon aldirikoen eta eskualdekoen korridorea\n3.1.1. Kanpoko irisgarritasuna\nGeltokira iristeko oinezkoentzako ibilbidea oso kalteturik dago Bizkaian FEVEren trenbide trazatua igarotzen den hainbat hirigunetan. Ikusi da alde ikaragarria dagoela funtzionaltasunaren eta joan-etorrien segurtasunaren aldetik Hiriburuaren eremuaren eta gainerako hiriguneen artean. Zentzu honetan, geraleku ugari kokaleku zail batean dago, errepidearen ondoan eta ibilgailuen trafiko biziko zonetan, espaloiez babestutako oinezkoentzako ibilbiderik gabe. Neurri batean, hirigintzaren aldetik ingurunearekiko apurtuta geratzen diren ekipamenduak dira.\nOinezko inguruneetan oztopo fisiko garrantzitsuak egotearen testuinguru honetan, are zailagoa da geltokien hiri ingurunea ukimeneko elementuekin –zerrendak– seinaleztatzeko beharra aipatzea, horien bitartez ikusmen urritua geltokiaren kokalekurantz bideratzeko.\n3.1.2. Barruko irisgarritasuna\nIdatz zati honek irisgarritasunaren hurrengo alderdien gaineko azterketa biltzen du:\n– Geltokirako sarbidea.\n– Nasarako sarbidea. Nasen arteko joan-etorria.\n– Zoladura. Segurtasuneko seinaleztapena.\n– Informazioa emateko eta txartelak saltzeko mahaiak.\n– Informazio eta komunikazio sistemak.\n3.1.2.1. Geltokirako sarbidea (eraikinaren atondoa)\nKorridoreko ekipamendu gehienek geltokira iristeko arrapalak dituzte, eta haien funtzionaltasuna ezberdina da kasu bakoitzean.\nOrokorrean, arrapalek ez dute eskubanda bi aldeetan, garaiera bikoitzean eta ibilbide osoan zehar, nahiz eta luzeraren, peraltearen eta maldaren aldetik haietako batzuk funtzionaltzat hartzerik dagoen. Beste zenbaitetan, arrapala horiek iristezinak dira erabat eta haien erabilera errazterik zegoen eskura egondako espazioa aprobetxatu izan balitz haiek luzatu eta zabalduta egiteko.\nEraikinei dagokienez, zera adierazi behar da: atondora iristeko ateek sarreran mailarik izaten ez badute ere, horiek estuak izaten dira eta orri bikoitzekoak, eta horrek zaildu egiten du mugikortasun urriko pertsonen igarotzea.\n3.1.2.2. Nasarako sarbidea. Nasen arteko joan-etorria\nZiurrenik, FEVEren korridore osoan gehien kalteturiko irisgarritasun alderdia da. Horrela, hurrengo traba fisikoak ageri direla egiaztatu da: babes barandarik edo eskubanda egokiturik gabeko malda malkartsuko arrapalak, eskailera tarte arriskutsuak, trenbideen gainazaletik derrigor igaro beharra saihestuko duen elementu mekanikorik edota eraikuntza elementurik ez dago, eta abar.\nBestalde, zera egiaztatu ahal izan da: korridoreko geralekuak nasa bakarrekoak badira ere, gainazaletik igaro beharraren gaia adierazgarria da oraindik, izan ere, kasu askotan, oinezkoentzako kanpoko ibilbideak behartu egiten du trenbideak gurutzatzera nasara iristeko.\nKasu deigarrienetariko bat Bilboko Ametzolako geltokiarena da. Orain dela gutxi berriztatutako ekipamendua da, sestra beheratuan kokatzen da eta bere instalazioak FEVEk eta ADIFek partekatzen dituzte. Ekipamendu honetan, FEVEri dagokion alderdian ez dago nasara iristeko igogailurik.\nGeltokietako atondoak oztopoetatik libre daude eta maniobrak egiteko behar besteko aukera ematen dute intereseko puntuetara joan-etorri autonomoa bermatzeko. Aitzitik, toki berdin horiek ez dute ukimen zerrendarik ikusmen urritua ematen diren zerbitzuetara bideratze aldera.\nGaltzadako eta Basurtuko geltoki berrietan ageri diren ate automatikoek ez dute seinaleztapen horizontaleko bandarik kontraste kromatiko egokiarekin. Automatismo horrek igarotze denbora nahikoa eman behar die haietatik igarotzen diren pertsonei.\n3.1.2.3. Geltokiko / nasako zoladura. Segurtasuneko seinaleztapena\nOrokorrean, zoladurak propietate egokiak ageri ditu gogortasunaren, trinkotasunaren eta irristatzeen aurkako ezaugarrien aldetik, bai atondoetan, bai nasetan.\nNasetako segurtasun seinaleztapenari dagokionez, gehienetan zerrenda kromatikoa dago, baina ez dago botoien ukimen zoladurarik.\n3.1.2.4. Leihatilak (salmenta eta informazioa)\nFEVE geltokien ezaugarria da, normalean, enpresa eragileko langilerik ez edukitzea arretarako. Halaber, arretarako eta jendeari txartelak saltzeko mahaiak ez daude behar bezala egokituta mugikortasun urriko pertsonentzat.\n3.1.2.5. Altzariak (eserlekuak, baliogabetzaileak, autosalmentako makinak)\nEkipamendu guztiek ez dute gutxieneko altzari multzoa joan-etorrian eraginkortasuna eta ergonomia bermatzeko.\nFEVE geltokietan dagoen eserleku modeloak ez ditu betetzen, orokorrean behinik behin, eska daitezkeen irisgarritasun parametro guztiak, zehazki eserlekuek bizkarra eta beso-euskarriak edukitzea garaiera egokian (>0,45 m) lurrarekiko. Aldiz, ikusi ahal izan da eserlekuak EAEko beste trenbide lineetakoak baino garaiera altuagoan kokatzen direla.\nBestalde, ez dago berariazko eserleku erreserbarik mugikortasun urriko pertsonentzat geltokietan, eta euskarri iskiatiko osagarririk ere ez dago.\nIkusi ahal izan da bidaia baliogabetzeko gailuek zabalera handiagoko igarobidea eduki ohi dutela, gauzak garraiatzen dituzten pertsonentzat, gurpil aulkian daudenentzat, eta abarrentzat berariaz egina. Hala eta guztiz ere, beharrezkoa da gailu hauen irekiera eta itxiera mekanismoak kontrolatzea, horren bitartez mugikortasun urriko bidaiariak igarotzeko aukera duela bermatzeko.\nAutosalmentako makina modeloa nahiko modernoa da, baina oso funtzionaltasun gutxikoa. Gauzak horrela, ordaintzeko zirrikituak altuegi kokatzen dira (>1,20 m) eta makina ez dago egokiturik ikusmen urrituen taldeak erabiltzeko. Makinak, geltoki askotan, ateen atzean kokatzen dira eta horrek ere ez du haien erabilera errazten.\nEz da ohikoa FEVEko geltokiek komun higieniko publikoak edukitzea eta, halakorik baduten kasuetan, horiek ez daude behar bezala egokituta.\n3.1.2.7. Informazio eta komunikazio sistemak\nKorridoreko geltoki garrantzitsuenek (Bilbo, Basurtu, Irauregi, Sodupe, Zalla eta Balmaseda) sistema dinamikoak dituzte bidaiariari informazio akustikoa eta bisuala emateko.\nGainerako instalazioetan ez da informazio estatikoko paneletan ageri den informazioa ez den bestelako komunikaziorik ematen. Zentzu horretan, irakurketaren plano bisualak eta informazio zutoinetan jasotako edukien tamainak ez dute bermatzen erabiltzaile guztiak hartara iritsi eta hura irakurri ahal izango dutenik.\n3.2. Bilbo-Santander eskualde korridorea\nSantanderrerantz doan eskualde korridorean sartuta dauden FEVEren EAEko geltokiek duten irisgarritasuna banan-banan aztertuz gero, emaitza komun batzuk ikus daitezke eta horiek jarraian azalduko dira:\nKasu gehienetan, Arangurenetik Santanderrerantz doan linea funtzionaltasun gutxiko geltokietatik igarotzen da horiek kokatzen diren hiriguneentzat, izan ere, horietara iristeko beharrezkoa da ibilgailu pribatuan joatea.\nGainerakoan, eraikin gehienak itxita dituzten geltokiak dira, arreta eskaintzeko enpresa eragileko langilerik gabekoak eta pertsonak itxaron behar duen bitartean gutxieneko erosotasuna eta babesa edukiko dituela bermatzeko elementurik gabekoa: altzariak, atondoa, markesina, eta abar.\nInstalazio hauek ageri dituzten gainerako gabezia nagusiak hurrengoetan zehazten dira:\n– Eraikin itxiak. Ate estuengatik eta zoladura eskasagatik kaltetutako joan-etorria.\n– Ez dago nasen arteko joan-etorria ahalbidetzeko eraikuntza sistemarik edota sistema mekanikorik. Trenbide-pasaguneak egoera eskasean daude.\n– Egokitu gabeko altzariak. Euskarri iskiatiko osagarriak falta dira.\n– Ikusmen urrituentzako segurtasun eta gida seinaleztapenik ez dago, ez sarbideetan, ez atondoetan, ezta nasetan ere.\n– Komunikazioko eta informazioko sistema dinamikoen hornidura eskasa da.\n3.3. Ibilgailuen irisgarritasuna\nFEVE Plan Estrategikoa 2012 delakoarekin bat etorriz, enpresa erosten ari den unitate mugikor berriak hornituta datoz punta-puntako azken sistemekin, horien bitartez mugikortasun urriko pertsonaren erabateko irisgarritasuna bermatzeko.\nMaterial ibiltari berriak arrapalak ditu, kotxea eta nasa lotuz eta autonomiaz iristea erraztuz. Modernitate gutxieneko aleak pixkanaka egokituz joango dira, arrapala mugikor hauek berenganatzearen bitartez.\nFEVEk EAEn egiten dituen aldiriko zerbitzuak 3600 Serieko unitate mugikorrekin egiten dira (10 ibilgailu) eta, orokorrean, irisgarriak dira nasaren eta trenaren arteko erlazioan, nahiz eta kurban dauden geltokietan arazoren bat ager dezaketen. Arrapalarik gabeko material ibiltaria da, nahiz eta, aipatutako Plan Estrategikoari jarraiki, espero daitekeen arrapala horiek pixkanaka instalatzen joango direla.\nEkitaldi honetatik aurrera –2010–, eskualde zerbitzuak 2700 Serieko 12 UTrekin ematen dira. Material ibiltari horrek sarbide arrapalak ditu mugikortasun urriko pertsonentzat, barrualdean toki zabala joan-etorria autonomoa izateko, mugikortasun urriko pertsonentzat gordetako tokiak, ainguratzeak gurpil aulkientzat eta laguntzailearentzako eserlekua.\n2700 Seriearen irisgarritasunaren ezaugarriak hauek dira:\n– Elektrikoki martxan jartzen diren orri bikoitzeko ateen bitartez sartzen da, eta 1.000 mm-ko zabalera duen igarobidea libre uzten da.\n– Kotxe bakoitzak sartzeko ate bana du alde bakoitzean.\n– Erreiaren buruan zoruaren garaiera 1.050 mm-koa da.\nEremurako sarbidea mugikortasun urriko pertsonentzat:\n– Elektrikoki martxan jartzen den arrapala baten bitartez sartzen dira; arrapala hori gidariaren postutik zabaltzen da interesdunak aldez aurretik hala eskatzen badu.\n– Arrapala eskaera alaka duten argi sakagailuen eta erliebe sinboloak dituztenen bitartez egiten da; horiek barrualdean nahiz kanpoaldean kokatzen dira, eremuetara sartzeko mugikortasun urriko pertsonentzako jarri diren ateen ondoan hain zuzen.\nLehenik eta behin, aztertutako irisgarritasun alderdiei dagokienez, ikusi ahal izan da funtzionaltasun eta segurtasun alde adierazgarria dagoela hiriburuaren guneari zerbitzua ematen dioten geltokien eta gainerakoen aldean.\nBilboko guneak geltoki modernoen multzoa hartzen du, orain dela gutxi berriztatu direnak. Horiek, Ametzolako kasu ulertezinean salbu, irisgarriak dira oztopo fisikoak deuseztatzeari dagokionez.\nGainerako lineek baldintza eskasetan dauden geralekuak sartzen dituzte, eta horiek arazoak ageri dituzte sarbideetan, biziguneetatik urrun daude eta gabezia garrantzitsuak dituzte ergonomiaren, segurtasunaren eta funtzionaltasunaren gaietan.\nHorrela, ikus daiteke nasa askok ez dutela itxaronaldian gutxieneko erosotasuna bermatzeko elementu funtzionalik: altzariak, babeserako markesinak, itxaroteko atondoak, eta abar.\nBestalde, jada esan den moduan, geraleku ugari kokaleku ibiltezin batean dago, errepidearen ondoan, ibilgailuen trafiko biziko eremuetan, iristea zaila den ingurune naturaletan, eta horrek zaildu egiten du oinezko joan-etorria ia edozein pertsonarentzat.\nAzpiegiturak ageri dituen gainerako gabezia nagusiak hurrengoetan zehazten dira:\n– Eraikin itxiak edo haietara iristea zaila dutenak: orri bikoitzeko ate estuak.\n– Ez dago nasen arteko joan-etorri autonomoa eta segurtasunekoa ahalbidetzeko eraikuntza sistemarik edota sistema mekanikorik.\n– Altzariak ez daude egokiturik eta, beraz, ez dute bermatzen erabilera unibertsala.\n– Mugikortasun urriko pertsonentzat berariazko multzorik gabeko eserlekuak; euskarri iskiatiko osagarririk ere ez dago.\n– Ikusmen urrituentzako ukimen seinaleztapenik ez dago, ez sarbideetan, ez atondoetan, ezta nasetan ere.\n– Bidaiariarentzako komunikazio eta informazio sistemen hornidura eskasa da: ez dago megafoniarik ez eta teleadierazgailurik ere; informazio estatikoko zutoinak daude baina ez dira irisgarriak pertsona guztientzat.


Habana Zaharra - Wikipedia, entziklopedia askea.\nHabana Zaharreko hiria eta haren gotorleku sistema1\nHabana Zaharra gauez.\nKoordenatuak 23° 08′ 09″ N, 82° 21′ 30″ W / 23.13583°N,82.35833°W / 23.13583; -82.35833\nHabana Zaharra Kubako hiriburuaren zonalde zaharrena eta historikoa da. Oraindik-orain garai kolonialaren aztarna ugari erakusten ditu, baita garai bateko harresien aztarnak. Harresiak botatzeko lanak 1863an hasi ziren. Habana Zaharrak 5 km² ditu eta Gizateriaren Ondarea da.\nHabanako Plaza Zaharraren ikuspegia\n1 Deskribapena eta berreskurapena\nDeskribapena eta berreskurapenaAldatu\nHabana hiria historian zehar oso hiri kosmpolita izan da eta, ondorioz, hiriaren antolaketan eta arkitekturan oso estilo eta garai desberdinek tokia aurkitu dute. Espainiako Koroak, britaniarren, frantsesen, estatubatuarren presentziak hiria markatu dute.\nEspainiar kolonialismoak arrasto handiak utzi zituen baina XX. mendean zehar estatubatuarrek garai haietako eraikin asko bota zituen itxura neoklasikoaren beste batzuekin ordezkatzeko. Iraultzaren garaipenak, bestetik, eraikinen kontserbazioa mugatu zuen. Mende horren 90. hamarkadan, azkenik, Habana Zaharraren antzinako estiloa berreskuratzeko lan handia eragin zion hiriak. Lan horretan garrantzitsua izan da Oficina del Historiador de la Ciudad edo Hiriaren Historialariaren Bulegoaren eragina. Aipagarria da ere bertako biztanleen lana.\n1982an, Unescok Habana Zaharra Gizateriaren Ondarea izendatu zuen. Gaur egun oso zonalde turistikoa eta interesgarria da.\nHona hemen ezagunenak:\nHabanako Castillo de la Real Fuerza\nHabanako Arma Plaza\nSan Carlos de La Cabaña gotorlekua\nFrantzisko Asiskoaren Basilika\nKubako Arte Ederren museoa\nKatedralaren goiko partea.\nAingeru Zaindariaren eliza.\nHabe Ikasbil webguneko informazioa.\n"Habana Zaharra zaharberritzen hasi dira", EITB, Mikel Reparaz, 2015/8/16.\nMultimedia: Havana Vieja


Kaixo: Haur Hezkuntzako Goi Mailako Zikloa egin nahi dut, baino nik libretik egitea nahi eta behar dut. Esan didate Bolognatik libre egiteko aukera kendu egin dutela. Norbaitek hori argitzen bazidan, eskertuko nioke. Eskerrik asko. — Unibertsitatea.Net\nKaixo: Haur Hezkuntzako Goi Mailako Zikloa egin nahi dut, baino nik libretik egitea nahi eta behar dut. Esan didate Bolognatik libre egiteko aukera kendu egin dutela. Norbaitek hori argitzen bazidan, eskertuko nioke. Eskerrik asko.\nUnibertsitatea.net Iparrorratza Zerbitzua - 2009/11/06\nGoi Mailako Heziketa zikloa bat libretik ikasteko zer izan behar duzu kontutan?\nGoi Mailako heziketa ziklo bat libretik ikastea nahi baduzu, lehenengo pausoa titulazio hori eskaintzen duen Lanbide Heziketako ikastetxe publiko batean matrikulatzea da.\nHaur Hezkuntza Goi Mailako Zikloa era librean EAEko zein ikastetxeetan egin dezakezun eta titulazioari buruzko informazio gehiago Goi Mailako Haur Hezkuntza ikasketak\nloturan aztertu dezakezu: Ikasketa hauen funtzio eta lanbideak zeintzuk diren, zein ikastetxetan ematen den (publiko eta pribatuak), ikasgaiak zeintzuk diren, lanbidearen lan ezarpena zein den...\nTeknikari eta Goi-teknikari tituluak eskuratzeko proba libreei buruzko informazio gehiago, Eusko Jaurlaritzako Hezkuntza, Unibertsitate eta Ikerketa sailaren web gunean, "lanbide Heziketa. LANBIDEZ" atalean, proba libreak azpiatalean bilatu dezakezu.\nBolognako prozesuak eragiten dio Goi Mailako Haur Hezkuntza zikloa libretik egiteari?\nGoi Mailako Haur Hezkuntza zikloa\nLanbide Heziketako ikasketak dira eta Bolognako prozesua unibertsitateko ikasketan aplikatzen ari da. Beraz, Bolognako prozesuak ez du eragiten Lanbide Heziketako ikasketetan.\nBolognako prozesuaren inguruko informazio gehiago eskuratu nahi baduzu, Iparrorratza orientazio-zerbitzuko esteka interesgarriak\natala begiratu dezakezu.\nBestalde esan, Lanbide Heziketako ikasketetan aldaketak egongo direla lege aldaketaren ondorioz. Hau da, Lanbide Heziketako ikasketetan, orain arte LOGSE legea indarrean egon da eta 2009/10 ikasturtean LOE legea (2006ko maiatzaren 3an BOEn argitaratutako 2/2006 Hezkuntzaren LEGE ORGANIKOA) indarrean hasi da. Lege berri honen ondorioz, ikasketa plan berriak sortu dira.\nAldaketa guzti hauen informazioa, Eusko Jaurlaritzako Hezkuntza, Unibertsitate eta Ikerketa sailak Lanbide Heziketako ikastetxeetara bidali du, beraz, informazio ziurragoa eskuratzeko zure ikasketak egitea nahi dituzun ikastetxearekin harremanetan jartzea gomendatzen dizugu.